
As deskundiges wat betref hoë- 
araadse houtwerk, bied ons aan u 
rag met ons uiteenlopend afgeronde 
traprelings, en na maat gemaakte 
skrynwerk, vir die binnekant van 
kerke, hotelle, skouburge, private 
wonings ens. 


Ons hou ook volop uitgesoekte laag- 
hout, hardebord, deure, paneelhout, 
lyswerk en fyn gehalte timmerhout. 
van alle soorte in voorraad. 


In alle gevalle word kwaliteit met 
billike pryse saamgespan. Wanneer 
u vir u volgende werkstuk 'n prys- 
notering kry en die beste waarde vir 
u geld daaruit wil haal, raadpleeg 
S.A. TIMBERS. 





SKRYF AAN OF SKAKEL ... 


$. A. TIMBER & JOINERY 
WORKS 


(PTY.) LID. 


POSBUS 6680 JOHANNESBURG 


TE RT EE EE EE EERDER 








FOON 834-1571. 





HART- 
KWAAL 





Elke deel van u liggaam Kry 
sy lewensenergie van die suur- 
stof en voedingstowwe 'jin die 
bloedstroom. Bloed sirkuleer 
omdat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 


Soms word die hart wel 'n 
bietjie moeg, sy klopping swak 
of onreelmatig. Dit is egter nie 
altyd aan 'n ernstige hartkwaal 
('n saak vir die spesialis!) te wyte 
nie. Dikwels dui dit eenvoudig 
op verswakte hartspiere en ge- 
volglike ondervoeding van u lig- 
gaam ... en dit kan u baie afmat 
en uitput. 


In sulke gevalle gee Dr. Allens- 
Watersugpille doeltreffende ver- 
ligting. Dr. Allens-Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 


Watersug- 
Pille 

Die gawe om fe gee... 


--. om met `n welwillende hart en gewillige hand in die vreugdevolle gees van 
die Kersgety te kan deel, is die wens waarmee ons hier by VOLKSKAS ons 
Kersgroet aan u oordra. 

Mag die blye Kersbeloftes vir u as enkeling, as gesin, vervul word en ons almal 
opnuut sterk om weer met vertroue wedersyds hand te gee om ook vir die toekoms 
die vreugde te verseker van die gawe om te gee. 

,Daar ruis langs die wolke 
'n lieflike Naam, 
'n Naam wat hemel en aarde 
verenig te saam”. 


God het tot ons gekom in die koms van sy Seun, onse Here 
Jesus Christus. 


,Die Heilige Gees het oor Maria gekom 
en die krag van die Allerhoogste 
het haar oorskadu”. En 
'n Kind is vir ons gebore, 
'n Seun is aan ons gegee; 
en die heerskappy is op sy skouer, 
en Hy word genoem: ... Vredevors, 
tot vrede sonder einde. 


'n Geseënde Kersfees vol genade van bo aan al ons lesers! 

Die Engele en Hulle Boodskap 


IN die reformatoriese teologie sowel as in die 

dogmatiek neem die leer omtrent die engele 
maar 'n heel beskeie plek in. En tog vind ons die 
engele orals in die Heilige Skrif, in die Ou Testa- 
ment reeds vanaf die eerste Bybelboek en nog 
veel meer in die Nuwe Testament en wel tot op 
die laaste bladsv. 


Ons weet ook nie veel van die engele nie, bv. 
nie veel van hulle natuur, van hulle skepping, van 
hulle getal, van die val onder hulle en die ont- 
staan van die demone. Maar dit weet ons dat 
hulle geskape wesens is, wat nooit selfstandig op- 
tree nie, maar in die diens van God en sy barm- 
hartigheid aan die mens staan en juis daarom is 
hulle ook ten dienste van die skepsele van God. 
Hulle taak is om van God en sy werk te getuig. 
Hulle funksie is geleë in die heilshandeling van 
God. Die kerk van die eeue het hulle taak ook ge- 
sien in die aanbidding en verheerliking wat hulle 
God toebring. Nêrens kom dit mooier uit as in 
twee gevalle nl. met die visioen wat die profeet 
Jesaja met sy roeping tot profeet gesien het toe 
hy die een Seraf die ander een hoor toeroep het: 


,Heilig, heilig, heilig is die Here van die 
leërskare. 


Die hele aarde is van sy heerlikheid vol”. 
(6:3; 
en met die gesig wat Johannes met die oopmaak 


van die verseëlde boek gesien het, wat die Lam 
alleen waardig is om oop te maak. Hy het toe ge- 
hoor ,,n stem van baie engele rondom die troon 
...en hulle getal was tienduisende van tienduisen- 
de en duisende van duisende en met 'n groot stem 
het hulle gesê: 


,Die Lam wat geslag is, 

is waardig om te ontvang 

die krag en rykdom 

en wysheid en sterkte 

en eer en heerlikheid en lof”. 


(Openb. 5:11, 12). 


Hulle is, volgens Hebreërs 1:14 ,,dienende 
geeste wat vir diens uitgestuur word ter wille 
van die wat die saligheid sal beërwe”. 


Hulle mag nie aanbid word nie — (Openb. 
22:8,9), want God alleen kom aanbidding toe, en 
hulle kan ook nie middelaars tussen God en mens 
wees nie, soos die Kategismus duidelik leer in 
vraag en antwoord 29 en 30. Daar is immers net 
een middelaar tussen God en mens en dit is die 
mens Christus Jesus (1 Tim. 2:5). 


Die versoening is dan ook enkel en alleen die 
werk van onse Here Jesus Christus. Die engele 
het daar geen hand in nie. Hulle was wel orals 
daarby en het toegesien en geluister, hulle ver- 

Die engele en hulle boodskap 


[7] Vervolg vanaf bladsy 3a 


wonder en aanbid. Verder is hulle gestuur as die 
boodskappers van God en het as sodanig 'n funksie 
vervul met die koms van die Gesalfde van die 
Here. 





Dit was immers 'n engel van die Here wat na 
Maria in Nasaret gegaan het en haar gegroet het 
met die woorde: 


,Wees gegroet, begenadigde! 
Die Here is met jou; 
geseënd is jy onder die vroue”. 


Dit was `n engel van die Here wat aan die 
herders in die veld van Betlehem verskyn het 
met die woorde: 


Moenie vrees nie, want kyk, 
ek bring julle `n goeie tyding 
van groot blydskap 

wat vir die hele volk sal wees”. 


En dit was 'n menigte van engele, wat God daar 
geprys het en gesê: 


,Eer aan God in die hoogste hemele 
en vrede op aarde, 
in die mense 'n welbehae!” 


Hier het hulle hemelse boodskappe nie ge- 
eindig nie. Toe onse Here in Getsemane in sware 
stryd was, het 'n engel uit die hemel aan Hom 
verskyn en het Hom versterk. En met die op- 
standingsmêre is dit `n engel wat die steen voor 
die opening van die spelonkgraf weggerol het en 
aan Maria Magdalena die boodskap gebring het 
van die opstanding uit die dood. En as met die 
wederkoms onse Heer sal kom op die wolke van 
die hemel sal Hy vergesel wees van 'n leërskaar 
van sy engele. 


Maar in hierdie Kersgety sal dit veral die 
boodskap van die engel aan die skaapwagters in 
die veld van Betlehem wees: ,Dat ..... in die 
stad van Dawid gebore is die Saligmaker wat 
Christus die Here is”. 


Hierdie engele boodskap, hierdie ,,hosanna in 
@xcelsis” is die blye boodskap by uitnemendheid, 
wat in die harte van miljoene gelowiges deur al 
die eeue heen blydskap en vrede gebring het en 
op Kersdag weer sal weerklink orals op aarde waar 
Kersfees gevier sal word. 


Joh. Dreyer. 








Vraebus 








JY EN JOU IN DIE BYBEL 
ALMAL BROERS IN CHRISTUS? 





Die ou br. D. J. de Jager, 31ste Jaan 
643, Pretoria, vra: 


Wees asb. so goed en help my reg. 
Waarom word verse in die Bybel ver- 
ander en deur wie? In die nuwe Af- 
rikaanse Bybel, Handeling 8 vers 30: 
Filippus sê vir die hofdienaar: Ver- 
staan u wel wat u lees? Die eerste 
Afrikaanse Bybel staan: Verstaan jy 
wel wat jy lees. Sal in die volgende 
Afrikaans Bybel staan. Verstaan broer 
wat broer lees. Verse 39 en 40. En 
toe hulle uit die water op klim het 
die Gees van die Here Filippus skielik 
weg gevoer . . . Filippus het hom nie 
gegroet met `n heilige kus nie en 
gesê: Broer reis in vrede verder nie. 


Mattheus 28 vers 19, Gaan dan heen 
maak dissipels van al die nasies, en 
doop hulle in die Naam van die Vader 
en die Seun en die Heilige Gees. 


Die Bybel sê nie: Gaan heen maak 
broers en susters van al die nasies nie. 
As ons almal broers en susters is 
dan is ons mos weer een nasie. 
Toe die toring van Babel gebou is, was 
daar ook net een nasie op die aarde. 


Die Bybel sê tog: Verkondig die 


evangelie. Maar sê nie maak broers 
en susters van al die nasies nie. 

Nou word daar vandag gesê: Ons 
moet almal in een huis aanbid. 


Antwoord: 


Verse in die Bybel word nie ver- 
ander nie, maar die weergawe in bv. 
Afrikaans van wat in die oorspronk- 
like Bybeltaal staan is soms verskil- 
lend deur verskillende vertalers weer- 
gegee. Dit kon omdat dit moeilik is 
om presies en korrek wat in een taal 
staan in 'n ander taal oor te sit. Elke 
taal het immers sy eie seggingswyse, 
sy eie idiome, sy eie woorde wat nie 
altyd in 'n ander taal bestaan nie en 
ook soms geen sin sou hê om dit let- 
terlik te vertaal nie. Hoewel die ken- 
nis van die ou Bybeltale, Hebreeus en 
Grieks, besonder gevorder het, tog is 
daar nog woorde en uitdrukkings wat 
moeilikheid met die vertaling gee. Ons 
weet in enkele gevalle, selfs tot van- 
dag toe, ook nie presies wat met be- 
paalde woorde of name bedoel word 
nie. Dit geld bv. vir name van som- 
mige wildebokke of insekte in die By- 
bel. Daarom het die Nederlandse By- 
bel vertalers in die verlede vertaal: 
Stof werd luisen”, maar later: ,,Stof 
werd muggen” terwyl die Engelse By- 


H PpEPrealE., vroeër gehad het: ,,Dust 


became lice”, maar later: ,Dust be- 


came gnats”. Maar in ons Afrikaanse 


Bybels lees ons: Stof het muskiete 
geword. 


Hierdie verskille in vertalings geld 
ook die jy en jou of die u. So het die 
ou Engelse vertaling bv. gesê: ,Thou 
shalt not kill”, terwyl die nuwe ver- 
taling sê: ,,You shall not kill”. Die 
deftige ,thou” en ,,thine” het dus plek 
gemaak vir die meer familiare of alle- 
daagse ,,you” and ,,your”. 


In Afrikaans het ons dieselfde. 
Sommige vertalers gee voorkeur aan 
die gemeensame jy en jou, terwyl 
ander verkies om in die Woord van 
God die meer verhewe aanspreekvorm 
u te gebruik, waarvoor ek ook sterk 
voel. Daarom spyt dit my dat ons 
Bybelvertalers in sommige gevalle 
waar dit m.i. nie gewens is nie, tog 
die jy en jou vorm gebruik. So spreek 
bv. Paulus die gemeente aan as julle 
(Hand. 13:15, 16) en ongelukkig 
spreek sommige leraars vanaf die kan- 
sel die gemeente van die Here ook aan 
as julle en in amptelike vergaderinge 
het sommige die lelike gebruik om 
die kerkraad so aan te spreek en 
spreek jongere voorsitters selfs 'n ver- 
grysde man onder die kerkraadslede 
aan as jy en jou. Dit is vir my gevoel 

Kersfeesoordenking 


Lukas | vers 78S(B) en 79: ,Die op- 
gaande Lig uit die hoogte het ons 
besoek, om te skyn oor die wat 
in duisternis en doodskaduwee 
sit, om ons voete na die pad van 
vrede te rig”. 


Die profetiese woord uit Jasaja 
9 het heerlik in vervulling gegaan. 
Jubelend kan ons dit uitsing: 


Deur duisternis en donker wolke, 
straal vir ons oog 'n wonderlig, 
kom tot sy skynsel, alle volke, my 
siel, wil tot die glans jou rig. 
die skaduwees van sondeduister, die 
donker nag van graf en dood 
word weggevaag deur hemelluister, 
Gods liefde oorwin die 

wêreldnood”. 


Wat is hierdie opgang uit die hoog- 
te, wat is hierdie daeraad wat hier 
aanbreek (soos 'n ander Bybelvertaler 
dit gestel het, hierdie ,,m@rerooi uit 
die hoogte?”) Wie is hierdie Lig? Dit 
kan kwalik betrekking hê op Johan- 
nes die Doper, want hy is maar net 
die prediker, die saadsaaier. Hy 
Johannes die Doper, moes juis voor- 
uit gaan om aan te kondig dat die 
nag byna verby is, die lange nag van 
waak. Die daeraad breek straks aan, 
die mêrerooi uit die ooste is weldra 
daar. Nee, Johannes was nie die Lig 
nie maar hy moes van die lig getuig, 
want, die waaragtige lig wat elke 
mens verlig, was aan kom in die 
wêreld. Hierdie opgaande lig HET ons 
besoek. Ons leef dus IN die heilstyd, 
die tyd van die Nuwe Testament. Kyk, 
dit HET alles nuut geword. 


Ons tekswoord spreek van die Op- 
gang, bedoelend die opgaande Lig, 
wat ons BESOEK het. God kom dus 
in Christus Jesus, sy Seun, na ons 
toe. So kom God op besoek. Wanneer 
Hy op besoek. kom is dit nie sonder 
rede nie, nie sonder 'n doel nie. Daar 
is doelstelling in elke beweging van 
die hemelse Vader. In hierdie geval 
is sy koms na ons toe baie duidelik: 

Hy kom om te beskyn: dit is deur- 
drie sd, intensief, goed en helder te 
skyn. yd 


Dat Hy wat die Heilige God is, be- 
sluit het om na mensekinders toe te 
kom, is 'n wonderlike saak. Dit is 
inderdaad 'n wonder! Daarom is dit 
blye boodskap . . . evangelie . . . dat 
God na ons toe kom. Dan is Hy met 
ons. ,God MET ons”. Immanuel: 


,n Lig het opgegaan, 'n helder- 
stralebaan skiet deur die donker 
wolke, 

Dit is Immanuel, die Vors van 
Israel, die Lig van alle volke”. 


Hy kom na ons toe om hom met 
ons te bemoei. Hierdig bemoeiing van 
God met sy wêreld, is gelyk aan die 


fees van die vleeswording van die 
Woord. 


Ons beklemtoon: Hy kom met be- 
soek. God besoek sy volk in tweeer- 
lei sin: Hy besoek hulle in sy grote 
guns, uit loutere goedheid; hy kom 
egter ook straffend. Tussen oordeel 
en genade beweeg die pendulum van 
God. Hy kom om hulle uit te red, 
te troos en te help. Hy kom egter 
ook om te vermaan, te bestraf en te 
tugtig. Uit die hoogte kom HY, dus 
van Bo af. Die redding en uitkoms 
kom altyd van Bo na benede. Dit is 
sinryk dat die gordyne van die tempel 


` geskeur het van Bo na onder. Die 


mens kan hom in elk geval self nie 
red nie, al stapel hy sy goeie werke 
soos torings na bowe: dit word to- 
rings van Babel. Nee, God kom van 
Bo na benede; omdat Hy so na ons- 
toe-kom het ons 'n toe-koms! 


Sy besoek wil wees sy verskyning. 
Sy verskyning is tegelyk ook be- 
skyning vir hulle wat sit in duisternis 
en doodskaduwee. Van hierdie duis- 
ternis' en doodskaduwee het Jesaja 
gepraat: 


,Die volk wat in duisternis wandel 
het 'n groot lig gesien; die wat woon 
in die land van die doodskaduwee, 
oor hulle het `n lig geskyn”. Die Ou 
Testament spreek dikwels van die 
doodskaduwee: ,Al gaan ek ook in 'n 
dal van doodskaduwee, ek sal geen 
onheil vrees nie, want U is met my 
DEIK Buite Christus ,,sit” ons 
vas in die doodskaduwee. Buite 
Hom is die dood 'n werklikheid wat 
'n verskriklike skaduwee op die le- 


wenspad werp. Maar in Hom sing 


ons: ,Loof God, loof sy barmhartig- 
heid, waardeur die lig vol heerlikheid 
en luister opgegaan het, en vir wie 
sidder in die nood, diep in die skadu 
ve die dood, die pad na rus gebaan 
et”. 


Buite hierdie ,Mêrerooi uit die 
hoogte”, hierdie daeraad, hierdie op- 
gang van die son van die geregtigheid 
sit 'n mens soos 'n prisonier in die 
gevangenis. Die sel is donker. In 
hierdie sel van die lewe beweeg jy op 
en af, heen en weer, sonder om verder 
te kom, sonder om daaruit te kom. 
In hierdie doodskaduwee kan die 
lewe word soos 'n dodesel. Die evan- 
gelie wil op hierdie dag aan ons 'n 
mededeling maak. Die genadewoord, 
die bevrydingswoord is reeds in 
Christus Jesus gespreek. ,Ek is die 
deur”. ,Ek is die lig”. Ek het op 
besoek gekom reeds met die eerste 
Kersfees. Na Johannes die Doper het 
engele die aankondiging van die god- 
delike koms, die heerlike besoek ge- 
doen: ,Hy kom wat hier Gods beeld 
vertoon, gebore om hier as mens te 
woon, Gods Seun word vlees, die 
Hemelheer, God self, Hy kom; laat 
elk Hom eer”. 


Die evangelie word vandag aan 
ons geadresseer: aan elke mens, selfs 
op die nulpunt van sy bestaan, op die 
grense van sy menswees, op die rand 
van wanhoop. 


God maak hier 'n dubbele belofte: 
Hy wil skyn oor 'n mens in die duis- 
ternis van sy bestaan sodat die lig 
weer vir daardie mens sal opgaan. Hy 
wil op besoek kom, ook hierdie dag. 
Maar . . . Hy wil ook ons voete rig 
op 'n bepaalde pad, die pad van vrede! 
Ons kan nie slegs daarin geintereseerd 
wil wees wat die lig van die hemelse 
Vader die duisternis uit ons lewe moet 
wegneem nie. Nee, Hy wil ook iets 
te doen hê met ons voete: anders ge- 
stel: Hy wil beslis iets te doen hê 
met die pad wat ons bewandel, ons 
lewens-wandel. Die verhouding tussen 
ons en Hom bestaan nie slegs uit ge- 
loofsleer nie, maar ook uit geloofs- 
lewe. Watter pad loop ons? Watter 
pad gaan ons vandag loop . . . want 
: dink `n bietjie daaraan: Dawid 
roep uit: ,Ek was bly toe hulle vir my 
gesê het, laat ons na die huis van 
die Here gaan, sodat ons voete kan 
staan in jou poorte, O Jerusalem” ... 
,Hoe lieflik is U wonings Heer, der 
leerskare, hoe begeer my siel en hun- 
ker van verlange om na Gods woning 
op te gaan . . .” 


Hy. die Heer, wil hierdie voete rig 
op die bepaalde pad van vrede. Vrede 
is 'n eg Bybelse woord. Dit beteken 
veel meer as net die afwesigheid van 
rusie of oorlog. Vrede, in die Bybelse 
taal beteken wel harmonie, maar veel 
eerder nog is vrede gelyk aan seker- 
heid, veiligheid, selfs geluk. Beter nog: 
Vrede is daar waar God met ons is. 
Hy is met ons in die Immanuel; die 
verpersoonliking van sy besoek, die 
publikasie van sy koms. Dat Hy oor 
ons wil skyn en ons voete wil rig, be- 
teken in die diepere sin van die woord 
dat Hy ons wil regverdig en wil hei- 
lig. Saam met 'n Paulus mag ons 
bely: Ons dan, geregverdig deur die 
geloof, het VREDE met God, deur onse 
Here Jesus Christus. Ons voete op die 
pad van vrede: dit beteken dat ons 
voete op die pad van die VREDEVORS 
pioet wees: 


,Want 'n Kind is vir ons gebore, 'n 
Seun is aan ons gegee; en die heer- 
skappy is op sy skouer, en Hy 
word genoem: Wonderbaar, Raads- 
man, Sterke God, Ewige Vader Vrede- 
vors. 


sO Vredevors, U ryke erbarme.bring 
vrede op aarde en in my siel. Ont- 
vang ons met U reddende arme, laat 
al wat adem voor U kniel. U troon 
bevestig God die Vader, met reg en 
met geregtigheid; daar sal U blye 
volk vergader, lofsingend tot in ewig- 


heid”. — Amen. 


P. J. Theo. Koekemoer. 
Magaliesburg. 

`n teken van gebrek aan goeie op- 
voeding. 


Oor die broer en suster: 


Hierdie aanspreekvorm word in som- 
mige Afrikaanse kerklike kringe hol- 
rug gery. Toe die hofdienaar tot die 
geloof in Christus gekom het, het hy 
nie die broer van Filippus geword nie, 
net so min as elke gelowige my broer 
of suster is. 


In die Afrikaanse taal word onder- 
skeid gemaak tussen boer en broeder. 
`n Broer is `n bloedbroer d.w.s. hy is 
'n seun van dieselfde vader as die een 
wat hom broer noem, maar enige twee 
mans persone wat in Christus glo word 
broeders van mekaar in die geloof. 
(Mat. 23:8; 25:40.) 


Ons moet almal in een huis aanbid. 
Hierdie gesegde word in sommige 
kringe oorbeklemtoon, gedrywe deur 
die integrasie-politiek van ons tyd wat 
luidkeels vanaf alle dakke die geroep 
om eenheid laat hoor, eenheid op poli- 
tiek gebied — een man een stem, een- 
heid op kerklik gebied — een sigbare 
kerk, eenheid op godsdienstig gebied 
— een wêreldgodsdiens, eenheid op 
maatskaplik gebied — weg met alle 
grense. Dit klink mooi en word ook 
Bybels ingeklee, maar 'n mens moet 
op pas om nie daarmee so maklik mee- 
gevoer te .word nie, want. hierdie een- 
heidsdrang is die vrug van die gees 
van ons tyd. Dit is in die grond van 
die saak `n 'valse eenheidstrewe. Die 
gees van die antichris het daar meer 
belang by as'wat altyd 'besef . word. 
Die evangelie het ook wel baie grense 
op, maar nie almal nie.- So is ons al- 


mal voor die wet van God een in ons 
skuld en verlorenheid, maar ook een. 
in die geloof in Christus Jesus, nie' 


meer Jood of Griek nie, nie meer slaaf 
of vryman nie, nie meer man en vrou 
nie (Galate 3: 28), maar nietemin is 
'n Jood nog nie 'n Griek nie en man 
is nog nie 'n vrou nie. Daar is nog 
verskil in nasionaliteit en in geslagte. 
Tot met die voleinding spreek die 
Bybel nog van aparte nasies. As Jo- 
hannes oor die nuwe Jerusalem skry- 
we, dan sê hy: Die nasies van die wat 
gered. word sal in die lig daarvan wan- 
del en hulle konings sal hulle heerlik- 
heid des bring. perd 21:24.) 


Van die grootste belang is nie of 
almal in een kerk aanbid nie, maar 
wel of ons aanbid in Gees en in waar- 
heid (Joh. 4:20-24). 


Joh. Dreyer. 

Die Weduwee Johanna Grey 





`N HULDEBLYK! 





Sy is op 26 September 1967 in die 
ouderdom van 80 jaar en `n paar 
maande op die plaas Helvitia in die 
distrik Kroonstad begrawe. Haar eg- 
genote, Hendrik Grey, het haar reeds 
21 jaar gelede op dieselfde plaas ont- 
val. Sy was die oudste dogter van 
kommandant Teunie Dreyer, in lewe 
Volksraadslid van Losberg. 


Voordat hulle na die Vrystaat-toe 
getrek het, het hulle op Doornfontein 
in die distrik Welverdiend gewoon. 
Dié plaas is aan 'n goudmyn-maat- 
skappy verkoop. In Kroonstad gekom, 
was daar nog nie 'n gemeente van ons 
kerk gestig nie. Ten spyte daarvan het 
hulle die band met hul kerk behou en 
daarvandaan na Potchefstroom gekom 
om dienste by te woon. Vanweë hul 
ywer en belangstelling is in 1947 `n 
gemeente in Kroonstad gestig. Die ge- 
meente het maar uit 'n handjie-vol lid- 
mate bestaan. Die Ned. Hervormde 
Kerk in die O.V.S. het mos in 1867 
op versoek van die Vrystaatse Volks- 
raad sy naam verander na Ned. Ge- 
reformeerde Kerk. 


Danksy die kerkgebondenheid van 
lidmate uit Transvaal is jn later jare 
verskillende gemeentes van ons kerk 
weer in die Vrystaat gestig. Die ge- 
meentetjies moes onder baie moeilike 
omstandighede voortbestaan. Finan- 


siëel was hulle nie instaat om 'n pre-, 


dikant te beroep of om gou `n kerk te 
bou nie. . In die opsig het die wed. 


` Johanna Grey besonder baie (vir die 


semeente Kroonstad gedoen, Alvorens 
die gemeente besluit het om `n kerk 
te bou, het sy reeds 'n aansienlike be- 
drag vir die doel ingesamel. Skrywer 
van hierdie huldeblyk het haar na 
Potchefstroom en na Senekal vergesel 
op 'n besoek aan familie en vriende by 
wie sy fondse ingesamel het vir die 
kerk op Kroonstad. 


Persoonlik het sy `n ruim hart en 
hand vir haar kerk gehad. En as ge- 
volg van haar ywer en offervaardig- 
heid is die kerk gebou! In Mei 1955 


is die hoeksteen gelê — deur haar, wie 
se ywer. die bouwerk moontlik gemaak 


het. 


Hiermee het haar hulp en offer- 
vaardigheid nie opgehou nie. Sy het 
bygedra vir die orrel se aankope en 
sy het die matte geskenk... 


Met haar heengaan het die Her- 
vormde Kerk 'n steunpilaar verloor. 
Met haar heengaan het die gemeente 
Kroonstad iemand verloor wat geslag- 
te lank onthou sal word. 


Uit hulle huwelik is net een Re 
gebore — Dirkie Grey. Sy het by haar 


en haar skoonseun, Jannie de Villiers, 


| a Eer GE EA 





ingewoon. Ons sal haar onthou as 'n 
gasvrye, aristokratiese mens. 


Behalwe haar familie wat haar baie 
sal mis, sal sy in die gemeente Kroon- 


stad en in 'n wye vriendekring gemis 


word. Ne 


Ons eer haar gedagtenis! BY, 
J. H. Naudé. 
Potchefstroom-Suid. 


VERLEWENDIG U 
NIERE 


EN U SAL JONG VOEL—JONG LYK 


Daar is niks wat 'n man of vrou 
ouer maak as die pyn voortspruitende 
uit 'n gebrekkige werking van die 
niere nie. Ten gevolge hiervan word 
u gedwing om snags op te staar, en 
u ly aan senuweeagtigheid, duiselig- 
heid, rumatiek, rugpyn, pyn in die 
bene, donker kringe onder u oë, op- 
geswelde enkels, 'n gebrek aan ener- 
gie en eetlus, ens., bloot omdat die 
niere wat die bloed behoort te suiwer, 
nie in staat is om van die suur en 

gifstowwe ontslae te raak nie. Hier- 
die suur en gifstowwe kruip dan die 
gewrigte en spiere binne. Binne en- 
kele ure begin CGystex se aanvalle op 
die nierkieme. Die versterk die niere 

en ver suur en gifstowwe. Koop 
Cystex by 'u apteker of Med os 

KRONIEK 


Desember. 


Met hierdie Kroniek het ons alweer 
aan die einde van nog 'n kalenderjaar 
gekom. As mens so terugkyk na die 
jaar 1967 dan is dit duidelik dat dit 
vir ons Kerk nog 'n jaar van groei, 
vooruitgang en voorspoed was. Hier 
teen die einde van die jaar het daar 
weer 'n agtal proponente beskikbaar 
geword vir die amp van Dienaar van 
die Woord in ons Kerk. Hoewel daar 
nog steeds vakante gemeentes in ons 
Kerk is, sal hierdie agt bykomende 
Dienaars van die Woord baie doen 
om die werk van die Kerk te stimu- 
leer en verder te voer. Saam met 
hierdie jong manne word prop. J. J. 
Miller nou ook beroepbaar gestel. Die 
afgelope aantal jare het prop. Miller 
hom met groot toewyding toegelê op 
die doktorale studie. Dié studie het 
nou .so gevorder dat hy die afronding 
daarvan in een van die pastorieë van 
ons Kerk kan voltooi. 


Dit is en bly 'n verblydende teken 
dat soveel van die predikante van ons 
Kerk hulle daarop toelê om verder te 
gaan met die studie van die teologie. 
Gedurende Novembermaand het ds. C. 
J. Viljoen van Pretorio-Tuine en ds. 
J. H. Koekemoer van Zuurfontein al- 
bei die doktorale eksamen in die teo- 
logie aan die Universiteit van Pre- 
toria afgelê. Ds. P. D. Smit wat in 
Utrecht, Nederland, besig is met sy 
doktorale studie ondervind op die 
oomblik `n mate van oponthoud van- 
weë die feit dat hy daar 'n taamlike 
groot operasie moes ondergaan. Maar 
sodra hy daarvan herstel het, behoort 
die studie weer te vlot en die ver- 
wagting is dat hy gedurende 1968, na 
die aflegging van sy doktorale eksa- 
mens, sal kan terugkeer. S6 gesien 
word die getalle van die predikante 
van ons Kerk nie alleen meer nie, 
maar is dit ook so dat in heelwat 
pastorieë van ons Kerk goed en deeg- 
lik gestudeer ,word. Die Kerk sal 
hiervan nog die vrugte pluk. 


Gedurende 1967 het ons Kerk an- 
dermaal sy drie-jaarlikse Algemene 
` Kerkvergadering gehou waar die dui- 
delike en Bybels-reformatoriese stand- 
punt van die Kerk andermaal onder- 
streep is. Uiteraard word dié duide- 
like standpunt in die linkse kringe in 
ons land nié verwelkom nie. Dit was 
dan ook nie verrassend gewees dat 
sommige koerante (Engels- en Afri- 
kaanstalig) gedurende die loop van 
1967 géén geleentheid laat verbygaan 
het om ons Kerk in 'n ongunstige lig 
te probeer stel nie. Maar ons het die 
afgelope aantal jare al gewoond daar- 
aan geraak dat daar koerante is wat 
twis, tweedrag en onenigheid in ons 
Kerk wil aanblaas. As ek reg onthou 
het 'n bepaalde Engelse koerant in die 
afgelope aantal jare al ongeveer drie 
keer triomfantelik die finale skeuring 
en ondergang van die Hervormde Kerk 

aangekondig! Dit het die Kerk egter 
nie van koers af gebring nie en heel- 
wat meer as koerantgeskryf sal nodig 
wees om die Kerk af te buig van die 
pad wat ons tot hiertoe onder Gods 
hand, gegaan het. , 


Buitendien is dit noodsaaklik om te 
besef dat hoe duideliker die Kerk 
die Bybelse Evangelie verkondig, hoe 
suiwerder die Kerk die Bybelse-refor- 
matoriese teologie uitdra, hoe groter 
sal die haat, vyandskap en nyd wees 
wat téén ons Kerk ten toon gesprei 
sal word. So lank as wat ons Kerk 
voortgaan om Kerk van Jesus Chris- 
tus terwille van die Afrikanervolk in 
die eerste plek te wees, so lank as 
wat ons Kerk met sy prediking en 
dienswerk `n geestelike tuiste en bol- 
werk vir die Afrikanervolk vorm, sal 
die vyande van ons volk ons met 
diepe wrewel genade staan in hier- 
die situasie sal daar ook nie van 
kontakmoontlikhede wees met die 
kerke en kerklike organisasies wat 
dit hulle werk maak om in diens te 
staan? van die hedendaagse liberalisme, 
Pan-Afrikanisme en kommunisme nie. 
En uit daérdie kringe sal dan ook 
voortdurend gepraat word oor die 
isolasie” van ons Kerk. Maar isolasi 
van die magte van die duisternis is 
vir die Kerk nié 'n probleem nie. So 
lank ons nié vervreem van die Evan- 
gelie soos dit ons in die Heilige Skrif 
gegee is nie, so lank ons nie vervreem 
van die suiwere diens van God in die 
wêreld nie is daar geen wesenlike 
isolasie” wat enige betekenis het nie. 
En al sou ,,die wêreld” dit nie ver- 
staan nie en dit alleen maar skeef be- 
oordeel, dan is dit 66k nog geen rede 
tot bekommernis nie aangesien ons nie 
verantwoording af te 1ê het aan ,,die 
wêreld” nie maar aan die enigste Hoof 
en Heer van die Kerk en dit is Jesus 
Christus, die Here. 


Maar dan ook, ons Kerk is nie ,,ge- 
isoleer” van die wêreld waarin die 
Kerk sy boodskap moet bring nie. Nie 
één van ons Kerk se ampsdraers of 
lidmate woon angsvallig in 'n klooster 
nie, almal woon in die wêreld en gee 
ons getuienis waar ons woon en werk. 
En al is ons Kerk se getalle nie so 
verskriklik groot nie, tog word die 
boodskap wat die Kerk te bring het 
duidelik uitgedra in die lewe en werk 
van ons Afrikanervolk én van die nie- 
blanke volkere waar ons Kerk ook 
die Evangelie uitdra. é 


Die jaar 1967 was ook 'n besondere 
feesjaar vir die Teologiese Fakulteit 
van ons Kerk aan die Universiteit van 
Pretoria. Die 50-jarige bestaan van 
ons predikante-opleiding is nie alleen 
herdenk met 'n besondere feespenning 
nie, maar daar het ook `n feesuitgawe 
van die Hervormde Teologiese Studies 


verskyn waaruit iets gemerk kan word. 
., van die wetenskaplike werk wat aan 


idie Fakulteit gedoen word. 'Terself- 
dertyd het die Algemene Kerkvergade- 


Prof. dr. A. D. Pont 


ring `n sesde leerstoel ingestel en van- 
af begin 1968 sal dr. J. I. de Wet as 
professor in Praktiese Teologie die 
werksaamhede van die Fakulteit aan- 
vul en versterk. Baie word verwag 
van hierdie uitbreiding en dit is duide- 
lik dat dit die opleiding van ons toe- 
komstige predikante beslis ten goede 
sal kom. 


S6 sou mens kan voortgaan om die 
goeie te noem wat ons Kerk geduren- 
de die afgelope jaar beleef het. En 
dan het mens nog nie eers melding 
gemaak van die vordering wat die 
werk van die Kerk gemaak het op al 
die ander vlakke waar die Kerk besig 
is nie. Ons kan, aan die einde van 
hierdie jaar, slegs dankbaar wees. Die 
opdrag wat die Kerk in die wêreld 
moet vervul, naamlik om die Evangelie 
van Jesus Christus, die gekruisigde en 
opgestane Heer, te verkondig het, is 
inderdaad nie sonder seën en hulp van 
God die Here uitgevoer nie. 


* 


Dr. W. Elliott, woordvoerder van 
die N.C.C.C. 


Die National Council of Churches of 
Christ (N.C.C.) in die Verenigde State 
van Amerika is `n redelik-belangrike 
liggaam in die sogenaamde ,,wêreld- 
christendom”. Afgesien daarvan dat 
dit die finansiële prop is waarop die 
Wêreldraad van Kerke in die ekume- 
niese beweging drywe, is dit ook die. 
liggaam wie se teologiese, politieke en 
maatskaplike insigte tot op baie groot 
hoogte bepalend is vir die standpunt 
van die Wêreldraad van Kerke. Nou 
kan mens, sonder gevaar van teen- 
spraak, die stelling maak dat die 
N.C.C. 'n sterk liberalistiese liggaam 
is — politiek, maatskaplik en teologies 
gesproke. Afgesien daarvan dat ver- 
skillende van die leidinggéwende fi- 
gure in die N.C.C. geassosieer is met 
verskillende kommunistiese frontor- 
ganisasies in Amerika, is hulle uit- 
sprake ook so duidelik links dat mens 
soms wonder watter verband daar tus- 
sen daardie soort uitsprake en die 
Heilige Skrif bestaan. 


Dit het onlangs weer 'n keer vir my 
duidelik geword toe die teks gepubli- 
seer is van `n televisie-onderhoud wat 
in die V.S.A. gevoer is. Daar het dr. 
Willis Elliott, wat as `n woordvoerder 
van die N.C.C. beskou kan word en 
maj. Edgar Bundy van die Church 
League of America gedagtes gewissel. 
Die aanleiding tot die gesprek was 'n 
skrywe van. dr. Elliott in 'n Ameri- 
kaanse koerant. waar hy ten opsigte. 
van die rasse-onluste in die V.S.A. 
geskrywe het: ,,Negroes in America. 
have been making progress through 
non-violence, threats of violence, and 
violence. All three strategies are es- 
sential to further progress... Further 

Geloftefeesoordenking 


me... maar ek en my huis, ons 
sal die Here dien”. 


Ee 


JOSUA is 'n Bybelboek wat die 
groot dade van God verhaal. Ons sien 
daarin uitgebeeld die handelende God, 
wat Skepper is van alle gebeurtenisse. 
Sy sterk hand is duidelik sigbaar in 
die geskiedenis van Israel. Dit is vas- 
gelê in die naam van die sesde boek 
van die Ou Testament. Tegelykertyd 
is dit ook die naam van hom, op wie 
die mantel van Moses geval het. 


JOSUA beteken: ,,Die Here is Red- 
ding, is Verlossing, is Heil”. Die 
naam van hulle nuwe voorganger is 
vir die Godsvolk `n treffende bemoe- 
diging. Josua sal voor die slagordes 
van Israel uittrek as lewende banier, 
wat voor die volkere getuig: Die Here 
is on redding, ons verlossing, ons 
heil. 


Die Here het Josua geroep om Is- 
roel na sy jare van omswerwinge en 
vreemdelingskap, die beloofde land 
binne te lei. Met sy roeping het Josua 
'n belofte van God ontvang: 


,Niemand sal voor jou standhou al 
die dae van jou lewe nie; soos Ek 
met Moses gewees het, sal Ek met 
jou wees, Ek sal jou nie begewe 
en jou nie verlaat nie . .. 


Wees net baie sterk en vol moed, 
om nougeset te handel volgens die 
hele wet wat Moses, my kneg, jou 
beveel het; wyk daarvan nie regs 
of links af nie, sodat jy met goeie 
gevolg kan handel, oral waar jy 
mag gaan”. 


Die Heilige van Israel het 'n opdrag 
gegee, wat gehoorsaam moet word 
ET sowel die voorganger as die hele 
volk. 


In hoofstuk 24 word van die gryse 
Josua verhaal dat hy besig is om Is- 
rael vir die laaste keer toe te spreek. 
Sy woorde verraai 'n diepe ontroering. 
Dit tref hom in sy hart dat hy die 


 Israelietiese volk moet aanspoor om 


die Here, hulle God, te dien. Weet 
elke Israeliet dan nie wat hulle aan 
God te danke het nie? Voordat hy sy 
gryse hoof vir ewig neerlê, worstel hy 
nog met die vraag: 


,Waarom ken die lede van my volk 
nie hulle persoonlike verantwoorde- 
likheid teenoor God nie?” 


In die Naam van die Here roep hy 
in Sigem bymekaar ,,die oudstes van 
Israel en sy hoofde en sy regters en sy 
opsigters; . . . en hulle het hul voor 
die aangesig van God gestel”. 


Hy sê aan die verteenwoordigers van 
die hele volk: 


,So sê die Here, die God van Israel: 
Oorkant die Eufraat het julle vaders 
van oudsher gewoon — Tera, die 


vader van Abraham en die vader 
van Nahor, en hulle het ander gode 
gedien”. 


Hy begin by die verste verlede en 
laat voor hul geestesoog al die myl- 
pale op pad na die beloofde land, ver- 
rys. Naas die seëninge wat die aarts- 
vaders te beurt geval het, was daar 
die uitredding uit die slawehuis van 
Egipte, die wonderbaarlike tog deur 
die Rooisee, die veertig jaar in die 
woestyn, die wetgewing op Sinai, die 
trek deur die Jordaan en die verowe- 
ring van Kanaën. 


Hiermee wil die gryse Josua aan die 
einde van sy lewe met ontroering be- 
klemtoon dat God woord gehou het: 
Uiteindelik het niemand voor hul stand 
gehou nie. God het hul nie begewe en 
hul nie verlaat nie. 


God was getrou. MAAR teenoor die 
getrouheid van God staan skerp af- 
geteken die ONTROU van die volk 
van God. Hulle vaders van oudsher 
het die voorbeeld gestel om ,,regs en 
links” af te wyk van die gebooie van 
God. En die kinders van Israel was 
geen uitsondering nie. Sal Josua ooit 
vergeet wat hy en Moses gesien het, 
toe hulle met die wet van God teen 
die hange van Sinai gestaan en kyk 
het na die morrende Israeliete rondom 
die goue kalf. Hoe skaamteloos het 
Israel nie agter vreemde Gode aan 
gehoereer nie? 


Verder onthou Josua die hartroeren- 
de gesmeek van Moses toe God die 
volk wou uitdelg vanweë hulle hard- 
nekkige ongehoorsaamheid. En God 
het die volk gespaar. 


Dit is begryplik dat hierdie vroom 
Godsman en volksleier voor sy dood sy 
volk ernstig vermaan: 


Vrees dan nou die Here en dien 
Hom in opregtheid en waarheid, en 
verwyder die gode wat julle vaders 
gedien het oorkant die Eufraat en 
in Egipte, en dien die Here”. 


In Kanain was `n vreemde Gods- 
diens, wat in verband met die landbou 
gestaan het. Daarom was Israel aan 
baie versoekings blootgestel. En hulle 
se vreemde tog so aanloklik ge- 
vind. 


Vir oulaas stel Josua `n pragtige 
voorbeeld en roep hy sy volk tot ver- 
antwoordihg: 


Maar as dit verkeerd is in julle oë 
om die Here te dien, kies dan vir 
julle vandag wie julle wil dien: Of 
die godes wat julle vaders daar oor- 
kant die Eufraat gedien het of die 
gode van die Amoriete in wie se 
land julle woon; maar ek en my 
huis, ons sal die Here dien”. 


In die geskiedenis van ons eie volk 
was daar ook tye toe ons voor vyande 
te staan gekom het. Na aanleiding 
van die opdrag van Josua om Israel 


deur die Jordaan die beloofde land 
binne te lei, dink ons terug aan die 
beslissende tydstip toe 'n handjie-vol 
Boere ook by 'n rivier laer getrek het. 
Van alle kante het bloeddorstige bar- 
bare op hulle afgestorm. In elke boere- 
hart het die vraag toe seker opgekom: 


Gaan ons, die draers van die Chris- 
telike beskawing, standhou teen die 
oormag van die heidene?” 


Hulle sou nie stand gehou het as God 
nie ook Self in ons verlede gehandel 
het nie. Die sterk hand van die Here 
het ons volk beskerm. Ons Veldheer 
dra ook die Naam, wat beteken: 


,Die Here is heil”. 


Daar langs Bloedrivier het Jesus 
Christus ons aangevoer deur diep wa- 
ters heen, sodat ons op die pad van 
Suid-Afrika behoue gebly het. Die be- 
slissende slag van Bloedrivier is `n 
baken in die geskiedenis van ons volk, 
wat die waarheid simboliseer, nl.: 


Die Here is Redding”. 


Ongelukkig openbaar ons volk die- 
selfde neigings as Israel: Die liefde 
vir wat vreemd is en die versmaaiing 
van wat eie aan `n gelowige volk be- 
hoort te wees. Ek noem slegs 'n paar 
terreine waar die invloed van die bose 
geeste in die lug reeds wortel geskiet 
het. 


1. ONS HUISGESINNE: 


Kinders van vandag verwys spot- 
tend na die outydse streng opvoeding. 
Omdat die gesag van Gods Woord op 
hierdie terrein verwater het, is die ge- 
volg dat eerbied en respek vir ouers 
en oues van dae verminder het; ge- 
hoorsaamheid en gesonde lewensge- 
woontes is 'n seldsaamheid; die onder- 
houding van die huisgodsdiens het ons 
prys gegee vir vreemde dinge. Die 
vraag kom by my op: 

,Medegelowige, mede Afrikaner, is 

jou erfenis dan nie vir jou mooi 

nie? Ja, vir wie dien ons heden- 
daagse huisgesinne?” 


2. DIE GEMEENTES VAN CHRISTU 
SE KERK: | 


Die vreemde het daar ook al in- 
gedring. Die tydsgees is ywerig besig 
om die kerklike dissipline en die tug 
van die prediking te ondermyn. Ons 
mense wil nie deur Gods Woord ge- 
bind wees nie. Die godsdiens van ons 
gelowige voorgeslagte is nie meer vir 
ons goed nie. Daarom tref ons al min- 
der aan getroue kerkgang, vrome ge- 
loofsoortuiging en onbaatsugtige of- 


fers. 


,Medegelowige, mede Afrikaner, is 
jou erfenis dan nie vir jou mooi 
nie?” 

BESOEK AAN DIE OU BYBELLANDE 


] Vervolg vanaf vorige uitgawe 


B. DIE HEILIGE LAND EN 
HEILIGE PLEKKE. 


'n Beooek deur enige gelowige 
Christen aan die ou Bybelland is na- 
tuurlik vir hom/haar in die eerste 
plek van belang, omdat dit die land 
is waar die Bybelgeskiedenis sig af- 
gespeel het, en waar so baie van die 
,heilige plekke” nog aangetoon kan 
word. 


Daar is inderdaad nog baie plekke 
wat onbetwisbaar verbind is met be- 
paalde gebeurtenisse uit die Bybel- 
geskiedenis. Veral die plekke wat 
te doen gehad het met die lewe en 
werk, die lye en sterwe van Jesus 
Christus is in die omgang bekend as 
die ,,heilige plekke”. Dat die plekke 
vandag nog aanwysbaar is is te danke 
aan prinses Helena wat na die beke- 


Geloftefeesoordenking 
] Vervolg vanaf bladsy 8 


8. ONS GEMEENSKAPSLEWE: 


Ontrou aan die kenmerkende ideale 
van die gelowige Boerevolk het ons 
nie meer veel vir mekaar oor nie. Ons 
stel nie meer belang in mekaar se lief 
en leed nie. Watter wanverhoudings 
ontsier nie ons samelewing nie: Daar 
is 'n gebrek aan liefde en wedersydse 
aanvaarding. Die vreemde het ons 
harte verower in die gestalte van die 
selfsugtige eie-EK. 


,Medegelowige, mede Afrikaner, is 
jou erfenis dan nie vir jou mooi 
nie?” 


Geliefdes, ons is ook op pad na die 
beloofde land. Ons sal dit slegs bereik 
as ons in liefde teenoor God Sy ge- 
booie bewaar. Die gelowige gebon- 
denheid aan Christus is ons enigste 
behoud. Ons leuse moet wees: 


 s.. ek en my huis, ons sal die 
Here dien”. 
Soos die swart hordes van Dingaan 
verbete op die boerelaer afgestorm het, 
so is die donker mag van die bose 
voortdurend in stryd teen die Kerk 
van Christus. 


Maar, Goddank, ons hoef daardie 
mag nie alleen aan te durf nie. Soos 
by Bloedrivier het God ook op Gol- 
gota bloed laat vloei. Dié bloed van 
Jesus Christus is die grondslag van 
ons redding. . 


Broeder en suster, wees getrou aan 
die God van ons heil! — Amen. 


L. A. NEL. 
Boksburg. 


ring van die eerste Griekse keiser, 
naamlik Konstantyn die Grote in 325, 
baie gedoen het om die plekke te laat 
aanwys, en byna op al die plekke 
kerke te laat bou. 


Daardie Christene van die eerste 
eeue was besiel met `n byna verteren- 
de ywer vir die diens van hulle Here. 
Daar het natuurlik ook nog baie van 
die heidense geloof aan die magiese 
krag van heilige dinge en heilige plek- 
ke by hulle oorgebly; en daaraan is 
seker ook grootliks toe te skryf 
hulle ywer om op al die plekke kerke 
te laat bou. Hoe dit ook al sy: dit 
het gehelp dat die meeste van die 
plekke wat van betekenis was in die 
lewe en werk van die Here Jesus nog 
bekend is. 


Dan is daar die ander plekke — 
dorpe ens. wat herinner aan bepaalde 
gebeurtenisse en persone uit die ge- 
skiedenis van die ou volk van God, 
Israel. Ons was byvoorbeeld in Ber- 
seba, ,,van Dan (in die noorde) tot 
Berseba” (in die suide) is die bekende 
uitdrukking vir ,,oor die lengte en 
breedte van die land”. Dan is daar 
Hebron, die stad van Abraham, waar 
hy die spelonk van Magpela gekoop 
het as `n familiegraf. Die spelonk is 
vandag binne in Hebron, en daar is 
'n kerk-bo-oor die spelonk gebou. Ori- 
gens is Hebron hoofsaaklik 'n Arabiese 
dorp. Dis maar agterlik soos die mees- 
te Arabiese gebiede. Die geheel maak 
'n onnette indruk, en veral die Ara- 
biese mans is meesters in die kuns van 
niksdoen. Soos 'n klomp luiaards sit 
hulle op die sypaadjies en koffie drink 
of kaartspeel, terwyl mens nogal baie 
vroue sien werk. In Hebron het hulle 
die heerlikste pruime, verkoop — 
voorwaar 'n voorreg om twee dae na 
jy van Jan Smuts Lughawe in die 
hartjie van die winter vertrek sulke 
vars pruime en druiwe van die bome 
af te kry! 


Die volgende plek van Bybelse be- 
tekenis wat ons besoek het was 
Bethlehem, ook geleë, net soos He- 
bron, in die .verowerde Arabiese ge- 
bied. Bethlehem is die ou stad van 
Dawid, waar vir ons veral van beteke- 
nis is die geboorteplek van Jesus. 


Toe ons daar was was dit `n sewel- 
dige gedrang. Dit was enkele dae na- 
dat die vrye toegang vir toeriste oop- 
gestel is. Veral die Israeli's wat vir 
19 jaar nie die gebiede kon besoek nie, 
het in hulle honderde en duisende ge- 
kom. Dieselfde was dit ook in die 
ou Jerusalem wat vroeër onder Jor- 
daniese bewind was. 


In Bethlehem was daar, soos ons 
gesê het, die geweldige gedrang deur 
nou en kronkelende straatjies heen, en 


— Ds. A. J. Nolte 


veral in en rondom die kerkgebou of 
die geboorteplek was die gedrang 
ontstigtend. 


Tog is dit 'n ervaring om die plek 
te kon sien en in die grot waar die 
geboortekrib nou nog aangewys word. 
Net buite Bethlehem, vlak teen die 
dorp, word die ,,velde van Bethle- 
hem”, waar die herders die engele- 
boodskap ontvang het nog aangewys. 
Dit is rustig en stil, en in die ver- 
beelding hoor mens die engelelied ,,eer 
aan God in die hoogste hemele, vrede 
op aarde en in die mense `n welbehae”. 
Mens kan jou goed voorstel die ver- 
wonderde blydskap waarmee die her- 
ders na die krib in die stad gegaan 
het om ,,hierdie ding te sien wat ge- 
beur het, wat die Here aan hulle be- 
kend gemaak het”. 


Wat dadelik opvallend is as mens in 
die land Kanaan kom, is die feit dat 
alles sommer so naby mekaar is. Die 
hele land van Israel is maar klein, op 
sy breedte, van die Middellandse See 
tot by die Jordaan is dit maar onsge- 
veer 50 myl — so ver soos van die 
Suidelike voorstede van Johannesburg 
tot by die noordelike voorstede van 
Pretoria; terwyl op sy lengte van 
noord, na suid, dwarsdeur die woes- 
tyngebied tot by Eilath is dit maar 
nie baie meer as 200 myl nie. 


So ry mens byvoorbeeld van Beth- 
lehem na Jerusalem, en as jy die eers- 
te bult vanaf Bethlehem oor is lê 
Jerusalem vlak voor jou. 


Jerusalem is vandag 'n groot en 
moderne stad, en as stad op sigself het 


dit vir mens nie besondere betekenis 


nie. Met die ,,ou Jerusalem” is dit na- 
tuurlik anders. Daar word nog soveel 
plekke van Bybelse en spesifiek N.T. 
betekenis aangewys. 


Ons het die ou stad binne gegaan 
van Getsemane se kant af. Daar staan 
nog teen die hange Olyfbome wat ge- 
slagte oud is. (Tussen hakies kan hier 
vermeld word dat Olyfbome tot op 
1,000 jaar nog vrugte dra; maar so 'n 
boom is al net een knoets en rimpels 
van ouderdom!) Dan gaan mens die 
ou stad in deur die Stephanuspoort 
in die stadsmuur. Langs die Via 
Dolorosa, die pad van lyding, min of 
meer die pad waarlangs die Here 
Jesus sy kruis gedra het word ver- 
skillende plekke nog aangedui, bv. die 
plek waar die paleis van Pilatus ge- 
staan het toe hy die Here Jesus ver- 
hoor het. Die belangrikste is egter 
Po oRIE en die kerk van die Heilige 
graf. 


Die ,ou Jerusalem” van vandag be- 
slaan natuurlik nie dieselfde opper- 
vlakte as die Jerusalem in die dae van 

progress will depend on the intelli- 
gent use of all three strategies, inclu- 
ding strategic terrorism”. 


Hierdie teoloog stel dus baie duide- 
lik dat vir die Neger in Amerika dit 
volkome toelaatbaar is om hulle posi- 
sie te probeer verbeter deur middel 
van nie-gewelddadige optrede, dreige- 
mente van geweld en geweld self. 
Da&rby moet dan nog terroristiese op- 
trede gevoeg word. In Amerika, so 
moet besef word, is die nie-blanke 
volkome gelykgestel aan, die blanke. 
Stemreg, toelating tot elke faset van 
die Amerikaanse maatskappy, alle 
burgerregte is daar vir die Neger ge- 
waarborg deur die landswet. Maar 
terwyl dit so is, is daar nou 'n yslike 
agitasie aan die gang om hierdie regte 
daadwerklik af te dwing oral waar, 
na die mening van die Neger, dit nie 
voldoende toegestaan word nie. Hier- 
die agitasie wat begin het met protes- 
marse en derglike meer het plek-plek 
in die V.S.A. al oorgeslaan in open- 
like geweldpleging, brandstigting en 
oproer waartydens daar ook al heel- 
wat dooies geval het. Hierdie optrede, 
so meen die teoloog Elliott, moet nou 
verder bevorder word deur geweld en 
terrorisme. Gesien Elliott se status 
kan mens aanvaar dat sy mening 
redelik gesaghebbend is in die kringe 
van die N.C.C. en dat dit ook 'n weer- 
gawe is van die standpunt van hierdie 
ekumeniese. liggaam. $ 

Elliott gaan egter so ver om sy- 
standpunt ten opsigte van geweld en 
terrorisme Bybels te verdedig en te 
(probeer) regverdig. Sy argument is 
die volgende: ,,The commandment is: 
Thou shalt love the Lord thy God and 
thy neighbour. So. this a matter of 
loving the neighbour. As a theologian 
1 cannot put Christianity .. . on one 
side and violence on the other. This 
is a big fat fiction we have been living 
with, and we are hypocritical to the 
care because we have imagined that 
there is this split between our spiritual 
heritage and violence. We have as- 
sociated violence with the 'Commu- 
nists, which has given us a miscon- 
ception of ' them”. 


As ek nou hierdie uitspraak reg 
verstaan, beteken dit dat die gebod 
van naasteliefde geweld en terrorisme 
insluit! Vir hierdie standpunt beroep 
Elliott hom dan verder op die besluite 
van die Wêreldraad van Kerke met sy 
Genêve-beraad van Julie 1966 waar 
gestel is dat geweld in bepaalde om- 
standighede vir 'n christen aanbe- 
velenswaardig is. Verder gaan Elliott 
en beweer dat indien Jesus Christus 
vandag in ons wêreld sou lewe, dan 
sou Hy ook ten gunste van geweld- 
dadigee optrede wees soos dit deur 
die Negers in die V.S.A. gepresteer is. 


Kom laat ons nou hierdie redenasie, 


wat skynbaar in die kringe van dié 
ekumeniese beweging volkome aan- 
vaarbaar is, op ons situasie in Suid- 
Afrika toepas. 


In die eerste plek moet ons dan net 
die volgende bedink. Die Wêreldraad 
van Kerke het hom al herhaaldelik 
téén ons Owerheidsbeleid van eie- 
soortige ontwikkeling uitgespreek en 
daarby het die British Council of 
Churches al verklaar dat apartheid ge- 
lvkstaan aan lastering téén die Heilige 
Gees. Verder moet ons bedink dat die 
Sentrale Komitee van die Wêrldraad 
van Kerke ook 'n skakeling met die 
Organisasie vir Afrika Eenheid onder- 
hou. Nou daarvandaan verder gerede- 
neer. Die Organisasie vir Afrika Een- 
heid staan agter die opleiding van ter- 
roriste in Tanzanië en Zambië en aan- 
vaar skynbaar die opleiding wat aan 
hierdie mense gegee word deur Ku- 
baanse, Oos-Duitse en Tsjeggiese in- 
strukteurs. Dit is met die seën van 
die Organisasie vir Afrika Eenheid wat 
die terroriste, gewapen met Rooi- 
Sjinese masjiengewere en handgranate 
en dargelike meer Rhodesië binneval 
en vandaar 'n aanslag op ons land wil 
maak. Hierdie terroriste is in werklik- 
heid besig met geweld en ,,strategic 
terrorism”. Die wêreldkerk wil nou 
hê dat ons seker moet aanvaar dat 
hierdie aanslag op ons land niks an- 
ders as naasteliefde is nie en sal seker 
dan ook van ons eis dat ons ons nie 
daarteen sal verset nie! Stel jou voor: 
die koeëls uit Rooi-Siinese masijien- 
gewere in die hande van kommunis- 
ties-opgeleide terroriste dra die bood- 
skap van naasteliefde! Sou dit om dié 
rede wees dat die Wêreldraad van 
Kerke so 'n waardering het vir 
Eduardo Mondlane. die leier van die 
anti - Portugese terroriste-organisasie, 
Frelimo. omdat hv 'n .apostel van die 
naasteliefde” sou wees? 


En as mens -nou verder in ag neem 
dat volgens Elliott die Koninkryk van 
God met seweld moet kom. dan sien 
die N.C.C. en die Wêreldraad van 
Kerke seker die koms van die 
Koninkryk in die kommunisties- 
geinspireerde optrede van die Negers 
in Amerika en die trroriste-optrede 
in Suidelike Afrika. 


Waarvoor sal die Heilige Skrif nog 
misbruik word? F 


Daar is nog 'n puntiie wat van be- 
lang is in Elliott se televisie-ontboese- 
minge. Dit het daar geblyk dat El- 
liott sterk gekant is téén die oorlog 
in Viëtnam, en dat hy 'n bewonderaar 
is van Ho Chi Minh, die kommunis- 
tiese diktator van Noord-Viëtnam. 
Terselfdertyd verklaar Elliott dat die 
Amerikaners in Viëténam oorlogs mis- 
dadigers is. Selfs president Johnson 
van die V.S.A. word deur Elliott as 'n 
oorlogsmisdadiger beskrywe. 

Merk u nou die verskil? Die kom- 
munisties - geinspireerde Negeronluste 
in die V.S.A. is nie net aanvaarbaar 
nie, maar is eintlik die begin van die 
deurbraak van die Koninkryk van 
God. Verset téén `die kommunisme, 


' soos in Viëtnam, maak van die teen- 


staanders van die kommunisme oor- 
logsmisdadigers. 


Vir my is dit duidelik dat nié die 
Heilige Skrif nie, maar Elliott se linkse 
politieke opvattings die deurslag gee 
in sy denke en beoordeling van situa- 
sies. Maar hy wil voortdurend sy 
liberalisties - sosialistiese opvattings 
regverdig met Bybelse argumente, al 
beteken dit ook dat hy in die proses 
die Bybel geweld aandoen. # 


Elliott se oplossing vir die kommu- 
nistiese gevaar is ,,die oop gesprek” 
. Merkwaardig. Géén weerstand 
teen die kommunisme nie, maar die 
oop gesprek”. Kommunisties-gein- 
spireerde gewelddadigheid téén die 
vrye, christelike wêreld en die be- 
staande orde, dit is die deurbraak van 
die Koninkryk van God in ons tyd. 
Wat `n teologie . .. 


* 


Die Wêreldraad van Kerke. 


Dit was interessant om uit die New 
York Times, één van die belangrikste 
liberalistiese koerante in die V.S.A, 
van 23 Augustus te verneem dat die 
doel van die ekumeniese beweging één 
sigbare wêreldwye kerk is. Dit moet 
bereik word deur die hereniging van 
die 'Roomse, Oosters-Ortodokse en 
Protestantse kerke dwarsoor die 
wêreld. Dié eenheid moet bereik word 
deur saam te werk aan gemeenskap- 
like probleme en nié deur ,,vrugtelose 
gesprekke” te hou oor die verskil in 
opvatting ten opsigte van die Nagmaal 
nie. Soos dit in die New York Times 
staan: ,Ecumenical leaders . . . hope 
that working together will prove a 
base on which unity can be built and 
that the disputes that have dominated 
ecumenical discussions will diminish”. 


Tog merkwaardig dat ,,ecumenical 
leaaers” dan onstel word as gesê word 
dat in die ekumeniese beweging die 
waarheid géén rol meer speel nie en 
dat slegs die praktyk, en dan veral 'n 
liberalisties-sosialistiese praktyk, alles 
domineer. . 


Dit is seker vanweë hierdie toespit- 
sing op die praktyk dat die Sentrale 


Komitee van die Wêreldraad, sy hoog- 


ste liggaam dus, by sy jongste verga- 


dering allerlei sterk besware gehad 
het en geformuleer het téén die be- 
staande toestand in Griekeland. Feit is 

] Sien langsaan 


Nee” WE 

SING T1OT EER VAN DIÉ HERE 


C] Vervolg vanaf vorige uitgawe 
PSALMSING MET DIE VERSTAND 


Nog `n simptoom van die armoede 
van ons kerksang is die gebrek aan 
kennis oor die werklike inhoud van 
wat gesing word. Ons sing dus, maar 
ons ken die minimum aantal psalms 
se woorde. As ons `n psalm ken, dan 
ken ons in elk geval die minimum van 
die aantal verse. Of, al ken ons mis- 
kien nog die woorde, dan kom dit ons 
meestal gedagteloos oor die lippe 
Werklike konsentrasie op die inhoud 
van wat gesing word is daar nouliks. 
Is dit nie een van die vernaamste redes 
vir die lusteloosheid in ons gemeentes 
se sang nie? Wat sou Jesaja van ons 
sê? ,Omdat hierdie volk naderkom 





KRONIEK 

dat in Griekeland die leër 'n kommu- 
nistiese staatsgreep voorkom het en 
die kommunistiese samesweerders ge- 
vang het . toe hulle die regering 
van Griekeland oorgeneem het. Teen 
die gevangeneem van die kommunis- 
tiese samesweerders het die Wêreld- 
raad ernstige besware! 


Terselfdertyd het die Sentrale Kom- 
mitee die oorlog in Viëtnam veroor- 
deel en die noodsaaklikheid beklem- 
toon dat ,,onderhandelings” moet 
plaasvind. Merkwaardig dat toe in die 
vyftigerjare 20,000 Suid-Viëtnamese 
deur kommunistiese terroriste uit die 
Noorde vermoor en doodgemaak is, 
het die Wêreldraad géén plegtige ver- 
klaring oor Viëtnam uitgereik het nie. 
Maar as die kommunistiese militêre 
ekspansie en druk rens teengestaan 
word, dan skree die Wêreldraad dade- 
lik vir ,onderhandelings”. Die Wêreld- 
raad het in sy uitsprake nog konse- 
kwent 'n standpunt ingeneem wat die 
kommunisme bevoordeel en die magte 
wat die moed het om teen die kom- 
muniste weerstand te bied, benadeel. 


Vandaar dat die ,,uitspraak van die 
jaar” beslis dié een is van prof. H. 
Berkhof wat na die onlangse verga- 
dering van die Wêreldraad van Kerke 
gesê het dat die Wêreldraad van Kerke 
in sosiale en ekonomiese sin al meer 
en meer links beweeg maar in teolo- 
giese opsig al meer regs. Dat die 
Wêreldraad al duideliker `'n pro- 
kommunistiese koers gaan, is duidelik 
en onbetwisbaar. Dat die Wêreldraad, 
teologies gesproke, regs sou beweeg 
... dit kan my alleen maar mateloos 
amuseer! 


Slot. 


Tenslotte wil ek graag langs hier- 
die weg al my lesers 'n geseënde Kers- 
fees toewens. Mag dit ook so wees 
dat 1968 id almal en ons Kerk an- 
dermaal 'n voorspoedige jaar sal wees. 


met hulle mond en my eer met hulle 
lippe, terwyl hulle hul hart ver van 
my hou, sodat hulle vrees vir my 'n 
aangeleerde mensegebod is, daarom 
sal ek voortgaan om wonderlik te 
handel met hierdie volk . ... en die 
wysheid van hulle wyse manne sal 
vergaan”. Jes. 29:13. 


Die apostel Paulus sê in I Kor. 14: 
15: ,Ek sal met die gees bid, maar 
ek sal ook met die verstand bid: ek 
sal met die gees psalmsing, maar ek 
sal ook met die verstand psalmsing”. 
Calvyn praat van die gemeentesang, 
in sy behandeling van die gebed. Die 
sang van die gemeente is deel van sy 
gebed. Met sy lied loof die gemeen- 
te God. Met sy lied klaag die gemeen- 
te ook sy nood voor God uit. ,,Heer, 
u goedheid is oneindig; hoor my as ek 
diep ellendig; as ek in my krag ver- 
kort, klag voor u soos water stort”. 
Psalm 102. Met sy lied spreek die ge- 
meente ook sy hoop en verwagting 
uit. ,,Watter skatte van genade sal 
beskryf word op die blade wat die na- 
geslag sal lees! Hul sal lofsing op 
hul fees. Want God het uit mededoë 
op gevangenes neergeboë, en op hul 
gekerm gelet”. — Psalm 102:8 in die 
beryming. 


Daarom sê Calvyn as hy oor hierdie 
saak handel dat nog 'n stem. nog 'n 
gesang van enige belang is of selfs 'n 
greintjie nut bv God het tensy dat 
dit voortkom uit 'n diepe aandoening 
van die hart. Dit wek selfs Gods 
toorn teen ons op as dit slegs uit die 
keel en oor die lippe voortkom. Want 
dit beteken dat ons sy heilige Naam 
misbruik en sy majesteit bespot. Daar- 
om. sê Calvyn, moet die sang van die 
gelowige vergesel wees van die ge- 
sindheid van sy hart. Want dan oefen 
dit die gees in sy denke aan God. Die 
mens verslap maklik en raak argeloos 
en verstrooid in sy -verhouding tot 
God. Daarom moet hy gehelp en ge- 


` steun word deur verskillende hulp- 


middele. So `n hulpmiddel is o.a. die 
sang van die gelowigge. 


Calvyn beklemtoon egter steeds dat 
die musiek en sang eers werklik lof- 
offer is as die werking van die ver- 
stand daarby ingeskakel is. Sodat die 
mens wat sing nie sommer maar net 


. sing nie, maar ook weet waarom en. 


wat hy sing. Selfs in die kerk moet 
`n mens oppas dat die oor nie meer 
aandag skenk aan die melodie as die 
hart aan die teks nie. Daarom is dit 
juis so uiters belangrik dat die ge- 
meente. die melodie goed moet ken. 
En 'n gemeente kan eers 'n melodie 
ken na oneindige herhaling daarvan 


die moeite en inspanning ontsien word 
as dit die gemeente kan help om hier- 
die otopfer MY af. diep, uit die Bas 
e bring? Hoe beter die. gemeente. di 

melodie ken, hoe meer Pe 


by wyse van oefening. Maar durf hier- Prol 







IN MEMORIAM 


die gemeente met die teks self besig 
wees. Dit is juis die gebrekkig geken- 
de melodie wat die aandag van die 
woorde aflei. So kan die gemeentes 
sang baie daartoe bydra om die harte 
van die gelowiges op te wek tot. die 
ware ywer en vurigheid om te bid: 


Die Here Jesus sê in Mat. 11: 
Waarmee sal ek hierdie geslag ver- 
gelyk? Dit is net soos kindertjies 
wat op die marke sit en na hulle maats 
roep en sê: Ons het vir julle op die 
fluit gespeel, en julle het nie gedans 
nie. Ons het vir julle 'n klaaglied 
gesing en julle het nie getreur nie”. 
Daar word aldag gekla dat ons Chris- 
tendom vreugdeloos geword het. Maar 
is dit nie so dat ons sonder vreugde 
en sonder `n lied is omdat ons verleer 
het om waaragtig te huil en te treur 
oor sonde en ellende nie? 'n Kind huil 
as hy sien hoe `n dier doodgery word. 
Ons huil nie eers meer as ons sien 
hoe 'n mens doodgery word nie! Ons 
het verleer om te huil. En daarmee 
ook om te lag. Ons het nie die gawe 
om ons. geheel oor te gee aan die 
skeppende Woord van God nie. Nie 
deur 'n lofsang nie. En ook nie deur 
dit uit te klaag voor Gods aangesig 
oor sonde en vervloeking nie. (Ver- 


volg.) s 
D. J. C. van Wyk, 









dr. | H.J. A. GREYVENSTEIN 
. gebore 17.8.1878 
'i ooreds alie 

Besoek aan die ou Bybellande 

die Here Jesus nie — gaandeweg is 
altyd groter gebiede ingesluit. Selfs 
Golgotha wat toe buite die stad was 
lê nou binne die mure van die ,,ou 
Jerusalem”. Op Golgotha word nog 
aangewys `n skeur in die rots wat vol- 
, gens oorlewering sou ontstaan het ty- 
dens die aardbewing toe die Here 
Jesus gesterf het. 


En vlak daarby is die graf van Josef 
van Arimathea, waar die Here Jesus 
begrawe is. Hier is `n kapelletjie bo-oor 
gebou, en mens word so in groepies 
van 8 tot 10 toegelaat om daar in te 
gaan. Die besonderse. van die plek en 
die bewoënheid wat dit moet mee- 
bring word belemmer deur die gedrang 
rondom jou, en die indruk wat al 
sterker word dat die ,,heilige plekke” 
deur die kerke wat dit besit eintlik 
maar as 'n toeriste aantreklikheid en 
'n bron van inkomste gebruik word. 
Ook hier by die ,,heilige graf” soos by 
elke ander ,,heilige plek” is die kollek- 
te bordjie byna altyd byderhand, en 
word aandenkings, eg en nagemaak, en 
veral kleurskyfies te koop aangebied. 
Dit hinder dat plekke wat bedoel was 
as aanbiddingsplekke nou slegs toeris- 
te lokmiddels is, en dat almal, staat, 
kerke en private ondernemings lustig 
daaraan meedoen. 


Nietemin is dit `n besondere erva- 
ring om die plekke te sien. In Jeru- 
salem is behalwe die dosyne en dosyne 
kerke om sulke plekke aan te dui ook 
nog die ,,toring van Dawid” — op 
die plek waar Dawid se vesting 
gestaan het; en dan is van be- 
sondere betekenis vir die Jode die ou 
klaagmuur wat hulle nou weer kon 
besoek — dit is die westelike muur 
van die tempelberg wat na die ver- 
woesting van Jerusalem in 70 n.C. bly 
staan het. Hier bid die Jode vir die 
herstel van Israel en die koms van die 
Messias. Met ons besoek was daar 
honderde Jode wat so teen die muur 
aanleun en hulle gebede prewel. 


Soos ons die ,,ou Jerusalem” verlaat 
het, het ons langs die spruit van Ke- 
dron teruggeloop na Getsemane. Hier 
in die spruit van Kedron sien mens 
nog baie ou grafkelders. Dit word 
vertel dat die geloof vroeër bestaan 
het dat die Here met sy wederkoms 
hier eerste Homself sigbaar sou ver- 
toon. Daarom het baie van die aan- 
sienlikes hulle self hier laat begrawe, 
sodat hulle van die eerste kan wees 
wat die Here as Hy kom sal sien. 


Oral soos mens deur die land reis 
kom jy op plekke vol Bybelse herin- 
neringe. Baie van die plekke het na- 
tuurlik met die jare baie verander. By 
sommige plekke weer is dit asof dit 


nog dieselfde is as in die Bybelse tyd. 
So wys hulle bv. as mens die berg 
uitry na Nazaret die krans uit waar 
die mense by geleentheid die Here 
Jesus wou afstamp, en Hy het toe 
gewoonweg tussen hulle uit wegge- 
stap. Die hoë krans is nog maar die- 
selfde as toendertyd. 


Ook as mens by die see van Galilea 
kom tref jy nog dieselfde landelike 
atmosfeer aan. Dit is nie moeilik om 
jou voor die gees te roep 'n toneel 
waar die Here Jesus met sy dissipels 
langs die see loop, of in die koring- 
lande are pluk en uitvrywe of in `n 
boot op die see vaar nie. 


Daar, rondom die see van Galilea is 
ook so baie bekende plekke. Daar lê 
Betsaida, Goragin, Kapernaum, of ten- 
minste die plekke en murasies van wat 
eertyds dorpe was. Daar word die berg 
van saligsprekinge uitgewys, en die 
plek van die eerste vermeerdering van 
die brode. Op die plek is ook 'n kerk- 
gebou waar mens o.a. pragtige mosaik 
vloere sien. 


Wat veral getref het toe ons in ou 
Kapernaum kom, was dat slegs ou 
ruines te sien is — eintlik net die bou- 
valle van wat eertyds die synagoge was 
wat deur die hoofman van wie die Here 
Jesus die kneg gesond gemaak het 
gebou is. Hier het letterlik in vervul- 
ling gegaan die woord van die Here 
in Matt. 11:23: ,,En jy Kapernaum, wat 
tot die hemel toe verhoog is, jy sal tot 
die doderyk toe meergestoot word; 
want as in Sodom die kragtige dade 
plaasgevind het, wat in jou plaasgevind 
het, sou hy bly staan het tot vandag 


toe”. 


Kapernaum was in die dae van die 
Here Jesus op aarde 'n belangrike 
sentrum. Dit het gelê aan die hoof- 
weg van die Ooste na die see en 
Egipte. Sy ligging het toe en tot van- 


dag toe die geleentheid geskep om 'n 


florerende sentrum te wees. 


En tog 
Kapernaum het verval. Dit was vir 
geen ander rede as dat die oordeel van 
die Here in vervulling gegaan het. Die 
Here is 'n waarmaker van sy woord. 


' Nie net sy beloftes van trou doen Hy 


gestand nie, maar ook sy oordele gaan 
in vervulling. 


Hier by ou Kapernaum het ons ook 
ou meulstene gesien wat daar rondlê. 
Toe het skielik vir my duidelik ge- 


' word dat die woord van die Here be- 


sonder treffend tot die hoorders moes 
spreek toe Hy gesê het, dat as iemand 
een van die kleintjies wat in Hom glo 
laat struikel sou dit vir hom beter 
wees as 'n meulsteen om sy nek ge- 
hang word en hy wegsink in die diep- 
te van die see. So 'n meulsteen is nl. 
'n geweldige groot klip. Die kleinste 
wat daar rondgelê het was minstens 
'n paar honderd pond swaar. Met so 


'n gewig om die nek sou mens vir 
altyd weg sink in die see. In so ʼn 
ernstige lig het di Here dit gesien as 
ons die oorsaak sou word dat van die 
geringste wat in Hom glo sou struikel. 


Ons was ook op een van die hoog- 
ste berge in die land, nl. die berg 
Tabor. Die berg is sowat 2,000 voet 
bokant see spieël. Bo-op die berg, wat 
gehou word vir die berg van verheer- 
liking waar Moses en Elia saam met 
die Here in heerlikheid was, is ook ʼn 
kerk gebou. 


Bo van die berg Tabor af het 'n 
mens die wonderlikste uitsig na alle 
kante. Na alle kante word bekende 
Bybelse plekke uitgewys sodat die 
herinneringe aan Bybelse gebeure me- 
kaar verdring. 


Bo van die berg af sien mens, vlak 
aan die voet van die berg `n dorpie 
Debora; Die dorp van die rigteres 
Debora; mens sien 'n bietjie verder 
Kana in Galilea, waar die water in 
wyn verander is — met jou besoek 
aan die kerk wat in Kana gebou is 
om die wonder te gedenk skink hulle 
ook vir jou 'n glasie heerlike soet wyn 
om te proe! 


Verderaan bo-op die berge na die 
weste toe sien mens die hoogste ge- 
boue van Nazaret uitsteek. Dit is van- 
dag natuurlik nie meer `n onbenullige 
plekkie maar 'n aansienlike grote dorp. 
Wat interessant van Nazaret is, is die 
feit dat 60 persent van die inwoners 
Christene is; hoofsaaklik Rooms- 
Katolieke, maar ook Griek-Ortodokse 
en Armeense Christene. In dele van 
Nazaret is nog die ou geboue en nou 
gangetjies. Onder die kerk wat bo- 
oor die woonplek van Josef gebou is 
sien mens nog die grotwoning van 
Josef. Tans word 'n nuwe kerk daar 
opgerig waarvan die koepel van die 
dak 621 meter d.w.s. ongeveer 200 voet 
hoog is. 


Bo van die berg Tabor af sien mens 
ook verskeie ander plekke van Bybel- 
se betekenis. Mens sien bv. Nain, 
waar die seun van die weduwee uit 
die dood opgewek is; mens sien Endor 
waar Saul die gees van Samuel deur 
die towerheks laat oproep het; mens 
sien die fontein van Herod, wat Gideon 
sy manne laat water drink het voor- 
dat hy die 300 uitgesoek om alleen die 
stryd teen die Midianiete aan te 
knoop. 


Verder weg sien mens die berge 
van Gilboa waar Saul in sy eie swaard 
geval het en Jonatan gesneuwel het. 
Daarvandaan is hulle onthoofde lyke 
deur die Filistyne weggevoer en aan 
die stadsmure van Betsan gespyker. 
Betsan is vandag net 'n puinhoop. 
Daar is deur opgrawings op die puin- 

hoop (Tel, word dit genoem) nie min- 
der as 17 beskawings blootgelê wat 
mekaar deur die eeue opgevolg het. 


Wat ook van besondere betekenis 
is is om bo van die berg Tabor af die 
vlakte van Jizreël te sien. Dit strek 
wyd uit na alle kante. Dis 'n wêreld 
vol van herinneringe aan die geskiede- 
nis van die ou volk van God. Manne 
wat daar vir hulle volk die strydmag- 
te aangevoer het was o.a. Josua, 
Gideon, Jehu wat die verskriklike oor- 
dee oor die huis van Agab moes vol- 
trek. 


Die vlakte van Jisreël is benewens 
die herinneringe aan sy kleurryke ver- 
lede, veral van betekenis omdat dit 
so `n vrugbare landboustreek is. Bo 
van die hoogte af te 1ê so ver die oog 
kan sien die pragtigste landerye, boor- 
de en wingerde. Vandag is die vlakte 
van Jisreël nog die enkele gebied wat 
die grootste opbrengs op landboukua- 
dige gebied vir Israel lewer. 


So kan mens voortgaan en van nog 
sovele ander plekke praat. Van Megi- 
do wat in die dae van Salomo 'n 
belangrike vesting was en vandag 
slegs rumes; van ou Joppe wat altyd 
meer en meer vervalle raak, en waar 
die plek nog aangewys word waar 
Simon Petrus tuis was by Simon die 
leerlooier, toe hy die gesig van die 
laken met onrein diere uit die hemel 
sien neerdaal het en 'n stem hom be- 
veel het om daarvan te eet. 


'n Mens sou kon praat van Cesarea- 
Filippi waarheen Petrus toe gestuur 
is om die evangelie aan die heidense 
hoofman Kornelius te bring. Die Ce- 
sarea waarvan daar nou ook net ruines 
oor is, waarvan die grootste deel trou: 
ens toegewaai is onder die stof en 
sand van eeue, en wat eigenlik maar 


. toevallig herontdek is tor `n ou mar- 


merstraat opgegrawe is 'srwyl die 
werkers 'n watervoor vir die aanlê van 
'n kibbuts gegrawe het. Toe is op- 
nuut ontdek dat die ou Cesarea on- 
geveer oor vier myl gestrek het — 
groot in daardie tyd. 


Maar dit is genoeg om te laat ver- 
staan dat die dinge waarvan ons in die 
Bybel lees, en wat ons glo. nie maar 
denkbeeldig is nie. Die plekke be- 
staan, die dinge het gebeur; God het 
inderdaad vir Hom met mense bemoei; 
Hy het trouens in sy Seun ook liggaam- 
lik by ons kom woon; in en deur Hom 
het Hy nie net sy liefde kom open- 
baar nie, maar dit ook bevestig. God 
wat toe gespreek het, en geregeer het 
doen dit tot vandag nog. Hy is ons 


, God en ons is sy kinders. 


EE EE 


DIE HERVORMER 








Emanue 


Ek is alleen .... 

Die aarde druk, 

Wat binne my is, uit; 
Die woeste golwe sluk 
My in en spuug my uit 
Op harde-barre rots 


Ek struikel en ek val 


'n Donker afgrond af en bots 

Teen vlymskerp punt', tot in `n dal! 
Kyk, ek ween. 

Die sening-krag 

Het uit my liggaam weggevloei; 
Die teenspoed lag 

As sy tande dieper sny .. . Ek bloei 
En voel, soos hulle, in 'n graf: 
Verlaat van mens en God: 

Aan wie die lewe niks verskaf 

As net 'n dal van ,,Klaag-my-lot!” 


* 


Ek staan versteen .. 

'n Helder lig, 

Van voorspoed en geluk, van Bo 
Bestraal en rig 

My skrede Opwaarts, en ek glo 

My redding is net dit: 

Sing nie 'n klaag-lied. Buig die knieg 
En sonder ophou, bid. 

Ek is 'n swak'ling Heer, ek bieg! 
Gewis 'n seën .... 

Verbly moet ek 

My in my Heer: Sy Naam is groot! 
Sy tafel, klaar gedek, 

Bied aan my siel die lewens brood. 
Die wyn — sy bloed, 

Vir my gestort op Golgota — vertel: 
Die Heer is goed. 


Hy sal my nooit verlaat; Vergeet: Emanuel! 

IN MEMORIAM 


HERHOLDT — Barend Frederik. 
derik. Na twee jaar van stille trane 
en eensame nagte van verlange dink 
ons weer aan die aand van 29 Ok- 
tober 1965 toe plotseling van ons 
weggeneem is sonder afskeid ons 
teergeliefde seun in die ouderdom 
van 36 jaar. 


Bitter swaar is ons verlange van 
sy eggenote en kinders en ouers. 
Ou Holland Woonstelle 206, 
Pretoria. 


BEUKES — Hendrik Albertus Ger- 
hardus. Twee jaar van verlange is 
verby en onvergeetlik bly 4 Desem- 
ber 1965 toe van ons weggeneem is 
ons dierbare eggenoot en ons va- 
der. Ons is dankbaar vir sy lieflike 
nagedagtenis en herinneringe wat 
hy nagelaat het. Sy opregte Chris- 
telike lewenswandel is vir ons `n 
bron van inspirasie. 


Bedroefde eggenote, dogter en 
skoonseun. 
— L. Beukes. 
Noordrandweg 49, : 
Kemptonpark. 


BEUKES — (Cornelius Johannes. 
Ses jaar van bitter verlange en baie 
trane is verby en weer dink ons 
aan die laat aand van 2 Oktober 
1961 toe hy so skielik van ons 
weggeneem is sonder 'n afskeids- 
groet deur 'n tragiese motoronge- 
luk in die vroeë ouderdom van 32 
jaar. Gebore 18 Desember 1929. 


Bedroefde moeder, suster en 
swaer. 
— L. Beukes. 


Noordrandweg 49, 
Kemptonpark. 





PELSER — Carel Johannes. Een 
jaar van eensame trane en verlange 
is verby, maar onvergeetlik bly vir 
my die mêre van 25 November 
1966 toe so skielik en onverwags 
van my weggeneem is deur die 
dood my dierbare lewensmaat, na 
'n baie gelukkige huwelik van 48 
jaar, maar ek is dankbaar vir die 
mooi nagedagtenis en soete herin- 
EE wat hy vir my nagelaat 
et. 

Sy verlangende eggenote H. C. 
Pelser, kinders en kleinkinders. 
Vroeër van Perseel 263, 

Withok, Brakpan. 


VENTER — Jan Hendrik Lode- 
wikus. In tere en liefdevolle herin- 
nering aan my dierbare eggenoot, 
ons vader en grootvader. 'n Jaar 
van eensaamheid en trane is ver- 
by. Sy voorbeeldige lewe, geloof 
en liefde is ons troos en hoop op 
'n blye weersiens. 

Verlangende eggenote, kinders en 
kleinkinders. p 
oe Da EReeraaE 3, 


AMPTELIKE BERIGTE 


@ RADIODIENSTE : 


10.12.1967. Oos-Londen. Aand. Kort- 
golf. 

17.12.1967. Pretoria. Oggend. Medium 

24.12.1967. Kaapstad. Oggend. Kort- 
golf. 

25.12.1967. Hervormde Kerk. Plek 
later bekend gemaak. 


31.12.1967. Pretoria-Oos. Aand. 
Medium. 


* 


@ BEROEP: 


DS. G. C. VAN STADEN, Losberg na 
Pretoria-Suid en na Elsburg. 

DS. P. J. BOOYSEN, Germiston na 
Belfast. 

DS. J. H. BREYTENBACH, St. Helena 
na Odendaalsrus-Bothaville. 
DS. J. L. VAN STADEN, Leeudoring- 
stad na Derdepoort-Wonderboom. 
DS. C. J. SMIT, Ventersdorp na 
Bronkhorstspruit. 

DS. J. J. BOOYSE, Balfour na 'Tri- 
chardtsfontein. 

DS. J. F. MOUTON, Hartbeespoort 
na Volksrust. 

DS. N. BUITENWEG van Vereeniging 
na Pretoria. 

DS. A. J. WILLEMSE van Kimberley 
na Meyerton. 

DS. W. J. BEZUIDENHOUT van Vaal- 
hartz na Elsburg. 

DS. D. J. DREYER van Dordrecht na 
Standerton. 

DS. C. L. v.d. BERG van Phalaborwa 
na Krugersdorp-Wes. 


DS. C. J. SMIT van Ventersdorp na 
Horison en na Bronkhorstspruit. 


Gedenk 
julle 
voorgangers 


So leer, die Hebreërbrief (18:7). 


Hier wil ons ter herinnering roep 
wyle br. Danie J. Bloem wat vir 32 
jaar onafgebroke as ampsdraer diens 
gelewer het aan die gemeente Losberg, 
as kerkraadslid en as skriba. Sy trou 
en toegewydheid aan hierdie werk in 
die wingerd van die Here sal deur die 
gemeente van Losberg nie vergeet kan 
word nie. Dit is beëindig op 4 Okto- 
ber 1967 met sy heengaan. Hy kan 
inderdaad beskou word as 'n bouer 
van die Hervormde Kerk, 'n `mede- 
arbeider van God (I Korinthe 3:9), 


@ BEROEP BEDANK: 


DS. J. A. SCHROEDER, Brakpan- 
Harmonie na Bronkhorstspruit. 


DS. F. J. ENGELBRECHT, Sundra na 
Drieriviere en na 'Trichardsfontein. 

DS. J. H. VILJOEN, Marikana na Koe- 
doesrand. 

DS. G. J. VAN JAARSVELD, Sannies- 
hof na Krugersdorp-Wes. 

DS. S. J. BOTHA, Randpoort na Hori- 
son-Ontdekkers. 

DS. J. A. SMIT, Mafekind na Meyer- 
ton. 

DS. J. S. MARAIS, Orkney na Pit 
Retief-Pongola. 


DS. G. M. M. PELSER, Voortrekker- 
hoogte na Pretoria. 
DS. P. J. BOOYSEN van Germiston na 
Belfast. 
* 


@ BEROEP AANGENEEM: 


DS. E. ENGELBRECHT, Volksrust na 
Outjo. 
* 


@ ADRESVERANDERING: 
GEMEENTE KIMBERLEY 
Nuwe Skriba: 


OUDL. G. P. COETZEE, 
Poolestraat 23, 
Klisserville, 
Kimberley. 

Telefoon 7966. 


* 
GEMEENTE PARYS. 
Nuwe Kassier: 
I. M. VAN ROOYEN, 
Posbus 60, 


Parys. 
Telefoon 3729. 


UIT ANDER 
BLAAIE 


Die United Presbyterian Church 
U.S.A, met sy 3,300,000 lidmate het 
verlede jaar 10,000 belydende lidmate 
verloor. . 


Die Kerk van Skotland met sy 
1,2383,800 lede het 14,000 verlede jaar 
verloor.” 


Die ,,United Church in Canada” met 
sy 1,062,000 lede het verlede jaar 
2,000 verloor, maar die Oostenrykse 
Protestantse bevolking het sedert 1945 
met 20 persent toegeneem. 


— Reformed and Presb. Press 
erdbeid Service. 

DIE HERVORMER 


Gee My Jou Hand 


ONS IMMIGRANTERUBRIEK 


Desember is die maand van Kers- 
fees, maar ook die maand van baie 
nuwe immigrante. 


Baie mense sal sug en sê: ja dis 'n 
tyd van materialisme; almal dink net 
in terme van goeie besigheid, mooi 
klere, lekker etes en vakansie. Kort- 
om dis `n tyd van weelde, overdaad 
en ontspanning. Ander weer sal sê, 
ja dis waar maar gelukkig nie net dit 
nie. Dis ook die tyd waarin daar meer 
welwillendheid teenoor mekaar merk- 
baar is, die hardes word sag, die on- 
verskilliges stel belang, daar is meer 
offervaardigheid, daar is `n drang om 
iets vir ander te doen. Nou wil ek 'n 
paar vrae stel. 


Wat dink ons kerkmense, wat doen 
ons daaromtrent? Of praat ons maar 
net en laat ons willoos meesleur deur 
die groot stroom en maak almal net 
soos die vorige jaar omdat almal so 
maak? 


Is ons bereid om iets te doen? Kan 
ons iets doen? O ja, ons kan en uit 
ervaring weet ons dat die bereidheid 
oorvloedig daar is. Maar ons weet 
nie altyd hoe nie. 


Ons hoor gelukkig nie meer net 
heeldag hoe dit nie moet nie. Ons kan 
deur middel van ons eie tydskrifte 
(o.a. ,Die Hervormer” en ,,Die Chris- 
telike Vrou”) en deur die algemene 
pers en radio `n meer positiewe be- 
nadering opbou. 


Hier wil ons graag die saak benader 
ten opsigte van die immigrant in ons 
midde. Want sien dit is so, dat 
hierdie twee teenstellende begrippe, 
materialisme en idealisme, ook net so 
sterk die lewe van ons immigrante 
beheers. 


Hulle moet dink in terme van kos 
klere huisvesting, huisraad ens. maar 


ook hunker hulle na belangstelling, 
vriendelikheid, gemeensaamheid, naas- 
teliefde. Nie. net om te ontvang nie, 
maar ook om in die geleentheid gestel 
te word om te mag gee. 


Hoe behoort dan ons houding ten 
opsigte van die immigrant te wees en 


` syne teenoor ons? 


Die Bybel wys ons ook hierin die 
regte pad aan. Elke Sondag kan ons 
hoor dat by die gesinskring ook ,,jou 
vreemdeling” ingesluit word. Abraham 
was `'n geagte vreemdeling (immi- 
grant). Kan ons hulle dan afstoot of 
alleen laat staan? Of moet ons Vir 
hulle sê: ,,Gee my jou hand?” 


Rut, `n ander bekende immigrant 
waaroor die Bybel ons vertel, het 
eeuwe gelede, met haar veelomvatten-. 
de woorde: ,U volk is my volk en u| 
God is my God”, vir elke nuweling * n. 
voorbeeld gestel. 


Vir die Christen is dit nie nodig om. 
spesiale groot funksies te reël, om me- 
kaar te ontmoet nie. Soos eter 


Et 


en Rut in hul tyd, moet ons mekaar, 


in die gewone daaglikse lewe aanvaar 
as lede van een liggaam, wat mekaar 
nodig het. Ook hier geld die groot 
gebod dat ons mekaar moet liefhê. 


En as ons struikel op die moeilike 
pad van aanvaarding laat ons dan 
krag gaan soek in |I Korinthiërs 13 
waar o.a. staan: 


. . . Die liefde is lankmoedig en 
vriendelik; die liefde is nie jaloers 
nie, die liefde praat nie groot nie; 
soek nie sy eie belang nie, word nie 
verbitterd nie, reken die kwaad nie 
toe nie, is nie bly oor die ongereg- 
tigheid nie, maar is bly oor die 
waarheid. Dit bedek alles, glo alles, 
hoop alles, verdra alles”. 
Krag tot aanvaarding word u toe- 
gebid deur 
Nuut-Afrikaner. 





Uit ander blaaie ... 


Die onkerklikheid neem met rasse 
skrede in Nederland toe. Die syfers 
van kerkloses het gedurende die afge- 
lope ses jare byna verdubbel. 


In 1960 het 19 persent van die be- 
volking verklaar dat hulle geen kerk- 
like binding het nie. Ses jaar later 
was die persentasie 33. Opvallend is 
dat slegs 4 persent van die bevolking 
verklaar het dat hulle ateiste is en 
dat hierdie syfer klein bly. 


7 — Church News. 


Die Geref. Kerke in Nederland is 
volgens hulle jongste sensus ongeveer 
845,000 lede. Ook daar is die tekort 
aan predikante nypend en dit styg 


steeds. Die aantal vakatures het ver- 


meerder van 248 tot 277. 
— Herv. Persburo. 


O 


Sestig Roomse priesters het verlede 
jaar hulle amp neergelê, twee keer so 
veel as die jaar daarvoor. 

— Reformed and Presbyterian 


Press Service. 

Oudstryder 
Oorlede 


Op 9 September 1967 is oorlede 
Hendrik Willem Johannes Willemse in 
die ouderdom van 84 jaar. Gebore op 


. 27 April 1883 op die plaas Watervals- 


hoek in die distrik van Heidelberg, 
Transvaal. 


Op 24 Februarie 1921 het hy vandaar 
getrek na die plaas Vlakfontein in die 
distrik van Standerton, waar hy vir 
45 jaar lank gewoon het. In 1965 het. 
hy  'n beroerte aanval gekry wat sy 
regterkant verlam het. Hy kon nie 
weer loop nie en was maar altyd sit- 
tende of bedlêend. 


Die oorledene was een van die der- 
tien kinders van Christiaan Pieter. 
Willemse, waar daar nog vyf van in 
lewe is. Hy was een wat sy kerk 
liefgehad het, en getrou was aan die 
Ned. Hervormde Kerk sy hele lewe 
lank. Sy ouer broer Christiaan was 
vir bykans 50 jaar lank kerkraad 
van die gemeente Eendracht. Sy vier 
oudste seuns dien ook as ouderlinge in 
die Ned. Hervormde Kerk van Stander- 
ton, Springs en Carolina. 


Hy was twee keer getroud, die eers- 
te keer met Catharina Stols en die 
tweede keer met `n weduwee Fourie. 
Sy eerste eggenote het hom vooruit- 
gegaan op 6 Augustus 1952. Hy is in 
1955 weer getroud met 'n weduwee 
Fourie, wat hom oorleef het. 


Hy was ook 'n oudstryder. 


Daar was elf kinders gebore uit sy 
huwelik, waarvan nege kinders nog 
lewe, ses seuns, en drie dogters. 


Waarlik 'n getroue Hervormer het 
heengegaan. Sy stoflike oorskot is be- 
grawe op die plaas Vlakfontein in 
Standerton waar sy eerste eggenote 
ook ter ruste gelê is. 


Hy laat dertig kleinkinders en 
sewentien agterkleinkinders na om sy 
heengaan te betreur. 


Die 

N.H.W .-PERS 
vir 
gehalte 


drukwerk 

DS. A. BRANDT 


word emeritus 


Ds. A. Brandt was die eerste predi- 
kantseun wat tot bediening van die 
evangelie in die Transvaal toegetree 
het. Hy is die seun van die hoogge- 
eerde ds. L. E. Brandt, wat jarelank 
'n gesiene figuur was en 'n leidende 
rol 'n die Hervormde Kerk vervul het. 


Ds. Andries is in Johannesburg ge- 
bore. Sy moeder was Johanna van 
Warmelo, dogter van wyle ds. Van 
Warmelo en die begaafde skryfster 
van die bekende boek uit ons tweede 
Vryheidsoorlog: Die Kappiekommando. 
Na die voltooiing van sy studie in 
Pretoria het hy `n jaar in Utrecht, 
Nederland gestudeer. 


Hy is georden in 1936 om die her- 
derstaf in Oos-Afrika op te neem, in 
die gemeentes in Kenia en die des- 
tydse Tanganjika. Vandaar is hy na 
Memel-Glencoe, toe na Bethal en in 
1945 na Kaapstad. 


Hier het hy baanbrekerswerk vir die 
kerk gedoen en dit met veel opoffe- 
ring en tekortdoening aan eie belange. 
Die gemeente was toe nog gering in 
getalle, verspreid oor die hele stad 
met al sy voorstede en selfs nog ver- 

der weg ook. Deur sy toewyding, sy 
persoonlike kontak, sy organisasie- 
talent en dit alles gepaard met sy aan- 
gename perscoonlikheid het hy die 
gemeente aan sy persoon nie alleen 
nie, maar ook aan die kerk gebind. 


Sy veelgewaardeerde radiodienste 
waarop hy `n eie stempel gedruk het, 
het hom `n bekendheid ver buite die 
grense van sy eie gemeente en kerk 
verwerf. 


In sy gemeentelike en sosiale taak 
is hy trou ter sy gestaan deur sy eg- 
genote, Joan Lilliecrona in Sweden 
gebore, maar opgegroei aan die Natal- 
se suidkus, wat met haar sustervere- 
niging veel bygedra het, veral in die 
beginjare om die finansiele verplig- 
tinge van die gemeente na te kom. 


'n Lank gekoesterde ideaal is ver- 
wesenlik toe die kerkgebou in Hat- 
fieldstraat ingewy is. 


Die gemeentelike sorge en ooreising 
het die afgelope paar jaar op hom be- 
gin tel. Sy gesondheid was nie meer 
na wens nie. 'n Lang buitelandse va- 
kansie en operasie het die moeilikheid 
nie heeltemal opgelos nie. Daarom het 
hy hom genoodsaak gevoel om die her- 
derstaf na 31 jaar diens neer te 1ê en 
met emeritaat uit die bediening te 
tree. 


Die werk in die gemeente word nou 





ad 


Hoe veilig is 
u Gesin? 


Laat 
RENTMEESTER 

u help om 
volkome rekenskap 
te gee van u 
rentmeesterskap 





2, 


voortgesit deur die tweede predikant, 
dr. A. J. G. Dreyer. Omdat die ge- 
meente sterk groei en die dienswerk 
steeds toeneem, het ds. Brandt inge- 
willig om voort te gaan om hulp te 
verleen met die organisasie van die 
gemeente sowel as met die preekwerk, 
wat hooggewaardeer word. 


Joh. Dreyer. 


Ds. N. M. |. $. HEYNEKE 
aanvaar Emerilaal 


Na sy ordening in 1952 in die ge- 
meente Koedoesrand en die bediening 
daarna eers van Duncanville-gemeen- 
te vanaf 1959 en toe van Lydenburg : 
sedert 1963, het ds. Heyneke nou, na 
15 jaar in die diens van die Here en 
van die kerk, weëns gesondheidsredes 
sy bediening moes neerlê. 


Ons kan begryp dat dit vir ons 
broeder 'n sware beproewing is om 
op middelbare leeftyd die voorreg te 
ontbeer om dienaar van die evangelie 
te wees. So is die weë van die Here. 
Henog wat met God gewandel het 
(Gen. 5:22-24) is vir sy tyd op jeug- 
dige leeftyd weggeroep, terwyl Johan- 
nes, die evangelis, tot op hoë leeftyd 
bevoorreg is tot die diens van die 
Woord. Maar die weë van die Here 
is nie alleen anders as ons weë nie, 
maar ook hoër (Jes. 55:9). 


Laat die kerk bid of dit die Here 
mag behaag om ds. Heyneke so te 
herstel dat hy weer tot die bediening 
mag toetree. 


Mag veel troos en genade sy deel” 
wees in sy beproewing. 


Joh. Dreyer. 


DIE oDEROOM 


Van u NOG . JO word u elke dag 
ouer. Onderwyl die dae ,,verbyvlieg” 
verander u liggaam al te vinnig en 
sonder dat u dit opmerk. Voordat u 
dit besef, begin u oud, moeg en afgeleef 
voel en kan u nie meer u werk so goed 
Adpen en die lewe so baie geniet soos `n 
kort rukkie tevore nie. Sodra daardie 
gevoel u bekruip, weet dan dat daar 
'n Amerikaanse formule is wat baie 
vir u kan beteken. Die naam daarvan 
is Higalon en dit bevat botaniese 
ekstrakte en ystersulfaat in smaak- 
lose tabletvorm om u bloedsomloop 
ie stimuleer en rooi, lewenskragtige 
bloed te help bou, sodat u jonger en 
sterker begin voel en weer lus het vir 
u werk en sosiale bedrywighede. U kan 
u nie voorstel hoe baie Higalon u kan 
help nie— stel dit gerus behoorlik op 
die proef. Kry dus Higalon vandag by 
u apteek en kyk net hoeveel beter dié 
u laat voel, 

Feesviering 


Mnr. die Seremoniemeester, Eregaste, 
Broeders en Susters, 


Dit is vir my 'n genoeë om die ge- 
meente Gerdau geluk te wens met sy 
vyfde verjaardag. Selfs in die lewe 
van 'n mens is vyf jaar maar 'n kort 
tydjie. In die lewe van 'n gemeente is 
vyf jaar maar `n druppel aan die em- 
mer. U is nou wel vyf jaar 'n self- 
standige gemeente, maar voor u `n 
selfstandige gemeente geword het was 
u deel van die gemeente Lichtenburg, 
wat een van die ou gemeentes van ons 
kerk is.. 


U wat lidmate van hierdie gemeente 
is, ken dus die Ned. Hervormde Kerk, 
u is in die kerk gebore net soos u 
vaders voor u. In die twee jaar wat 
ek die voorreg gehad het om as pas- 
torale hulp hier werksaam te wees, 
het dit my altyd opgeval watter stoere, 
stewige Hervormers die lidmate van 
Gerdau is. Dieselfde gesteldheid nl. 
dat die inrigting van die erediens een- 
voudig en nugter sal wees, dat die pre- 
diking suiwer evangelieverkondiging 
sal wees. So het ek in die drie-en- 
veertig jaar as evangeliedienaar in die 
Ned. Hervormde Kerk die kerk geken. 
Daarom het ek my so tuis gevoel in 
die gemeente van Gerdau. Ek wil ook 
nou van die geleentheid gebruik maak 
om u nogeens te bedank vir al die 
liefde en welwillendheid wat ek van 
u ontvang het. En nou gemeente, wat 
lê vir u voor. Ons leef vandag in 
moeilike en veelbewoë tye . — Ook 
ons kerk moes in die afgelope tyd baie 
deurmaak. Dit was vir ons kerk 'n 
pynlike ervaring dat 'n paar van ons 
predikante, sowel as een van ons teo- 
logiese professore vir ons kerk verlore 


BOEKE: 


ALLE BOEKE WAT IN DIE 
HERVORMER BESPREEK 
WORD IS VERKRYGBAAR 
BY HAUM, POSBUS 460, 
PRETORIA. TEL. 22014. 


By die Voortrekkerpers in Johan- 
nesburg het die volgende kinder- 
boekies verskyn: 





1. Avontuur op Vyeboomskloof deur 
E. Swanepoel. Prys. R1-20. 


2. Stoffeltjie deur At van Wyk. Prys 
R130. 
3. Vossie en Silwie deur C. Olivier. 
Prys 90c. 
En verder: 


# 


DIE HERVORMER 

op (Gerdau 


gegaan het omdat hulle 'n rigting in- 
geslaan het, waarop die kerk nie be- 
reid was om te gaan nie. Ons moet 
volhard om vir hierdie, vir ons verlore 
broeders, te bid en te smeek dat dit 
God mag behaag om hulle weer terug 
te bring na die skoot van die kerk. 
Intussen moet u vasstaan, soos u tot 
hiertoe vasgestaan het in die stryd 
teen die verderflike liberalisme, wat 
niks anders beoog as om ons Volk 
en ons Kerk sag te maak vir en ons 
weerloos te maak teen die aanvalle 
van die kommunisme. Ons kan innig 
dankbaar wees, dat ons kerk tot hier- 
toe nog pal gestaan het teen hierdie 
verderflike invloede. Nou die dag het 
mnr. Herbst, die Administrateur van 
ons kerk, my iets vertel wat my met 
groot dankbaarheid vervul het. Hy 
het my vertel dat by geleentheid van 
'n dinee, iemand wat ons kerk alles be- 
halwe goed gesind is, gesê het, dat 
dit nog net die Ned. Hervormde Kerk 
is, wat as `n soliede georganiseerde 
eenheid, soos 'n struikelblok in die 
pad staan, sodat ons volk nie kan 
deurbreek na 'n meer verligte liberale 
lewensbeskouing en leefwyse nie. Toe 
mnr. Herbst my dit vertel het, het ek 
gevoel of ek kon skree, hoera! vir die 
Hervormde Kerk. So het ons die Her- 
vormde Kerk altyd geken en so wil 
ons hom altyd ken, as 'n bolwerk om 
te voorkom dat ons Volk op `n geeste- 
like en godsdienstige dwaalweg, sal 
beland. Daar het u dan ook u taak 
vir die volgende jare wat dit God mag 
behaag om die gemeente van Gerdau 
te spaar. Dit is ons bede vir u en ons 
hartewens vir u. 


Geluk met u vyfde verjaardag. 
A. J. G. Oosthuizen. 


4. Dinkavonture deur P. H. Boshoff. 
Prys R1-90. 


5. Nyoni deur Van Heerden Oden- 
daal. Prys 85c. 


Dit is gesonde lektuur soos ons dit 
van hierdie uitgewers gewoond is. 


Joh. Dreyyer. 
TO] 


Abraham Trommius Corcordantie van 
die Bybel. Prys R39.50. Uitgegee 
deur J. N. Voorhoeve Den Haag, 
Nederland. 


Hierdie voortreflike naslaanwerk 
kan nie op die boekrak van 'n Bybel- 
student ontbreek nie. Vir so iemand 
is dit net onmisbaar. 


Dit het vir die eerste keer verskyn 


KERKBOUFONDS — 
Port Elizabeth 


Die Kerkraad en gemeente van Port 
Elizabeth wil almal bedank vir die on- 
dersteuning aan ons boufonds. 


Dit het ons getref om van een lid- 
maat wat onbekend wil bly 'n brief 
te ontvang met die woorde: ,Ek het 
in die Hervormer van jul plan om 
kerk te bou gelees. Ek sluit R15.00 
in, al is dit maar vir 'n klompie 


Ook die ander aanmoediginge wat 
ons ontvang het, o.a. een gemeente 
wat die belofte gemaak het om sy 
bydrae jaarliks te hernu en 'n ander 
gemeente wat beloof het om later nog 
'n bydrae te stuur. Dit alles met die 
bydrae ontvang van ander gemeentes 
gee ons die krag om die hand nog 
vaster aan die ploeg te slaan om die 
planne vir die bou van ons kerk te 
verwesenlik. 


Die stand van ons boufonds is soos 
volg: 


Soos verantwoord op 31.8.67 R2782.01 


Gemeente . .. 

Heidelberg . . . .. R100.00 
Kempton Park-Oos R 30.00 
Primrose-Oos R 10.00 
Bloemfontein R 40.00 
Greylingstad . . . R 10.00 
Swartruggens . . . R100.00 
Rustenburg . . . . R 50.00 
Grootfontein . .. . 'R 25.00 
Vredefort R 10.00 
Potchefstroom R200.00 
Vliegepoort R100.00 

N.N. Potgietersrus R 15.00 

Uit eie gemeente .. R 59.25 R749.75 
Stand boufonds soos per R3531.26 


15 Oktober 1967. 


in 1692. En nou belewe ons reeds die 
12de druk. Dit is 'n uitgawe van 1069 
bladsye op dun Bybeldrukpapier met 
ongeveer 150,000 reëls in twee kolom- 
me. 


Die originele uitgawe is grondig 
hersien en veel vermeerder. Die eie- 
name is agterin gehandhaaf. Dit be- 
slaan nou byna 100 bladsye, maar die 
telwoorde en voorsetsels verskyn nou 
nie meer apart nie, maar is in die 
groot geheel opgeneem. Trommius, so- 
wel as Voorhoeve verdien die groot 
dank van alle Nederlandse, Vlaamse 
en Afrikaanse Bybellesers. 


Joh. Dreyer. 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 





ADVERTENSIETARIEWE : 
Geboortes, verlowings, en huwelike 
R1.00 vir `n maksimum van 60 
woorde, en 2 sent per woord bo 60 

woorde, vooruitbetaalbaar. 


DOODSBERIGTE EN 
IN MEMORIAMS 


R1.00 per plasing. 





Advertensies en adresveranderinge 
(vermeld sowel oue as nuwe adres) 


aan . .. 


Die Advertensiebestuurder, 
DIE HERVORMER, 
Posbus 171 Krugersdorp 


Advertensies moet aan die adver- 

tensiebestuurder gestuur word nie 

later nie as die EERSTE van die 
maand van publikasie nie. 








AS 'N FOTO GEPLAAS MOET 
WORD: R6.00 EKSTRA VIR DIE 
MAAK VAN `N DRUKKERSBLOK. 





MONUMENTE 
-EN 
GRAFSTENE 


BESTE 
PRETORIA-GRANIET 





Word afgelewer en opgerig 
op enige dorp en 
plaas 





Pryse na elkeen se vermoë 





Pryse en Katalogus 
op aanvraag! 


JE.P.ROODE 


POSBUS 163 — FOON 308 
ERMELO 














DOODSBERIGTE 


Dit het die almagtige God behaag om die siele van ons tans 
gestorwe broeders en susters wie se name hieronder vermeld 
word, tot Hom te neem. Hulle liggame is aan die aarde toe- 
vertrou in die vaste en sekere hoop van die opstanding tot die 
ewige lewe deur ons Here Jesus Christus wat die vernederde 
liggaam aan sy verheerlikte liggaam gelyk sal maak. Die familie 
treur oor hulle heengaan en die Hervormde gemeenskap treur 
saam. 


LABUSCHAGNE — Johanna Su- 


sanna Magdelena. Dit was die 
Heer se wil om van ons so skielik 
weg te neem op 14 Oktober 1967 
in die ouderdom van 74 jaar, my 
teergeliefde eggenote, ons moeder 
en grootmoeder. 

Haar siekte het sy met geduld 
gedra, altyd vol moed. Ons dank 
ons Heer dat Hy haar so lank vir 
ons gespaar het, en vir 'n geluk: 
kige en voorbeeldige lewe. Ons be 
rus in sy wil. 

Ons dank aan almal wat in die 
tyd van beproewing ons so liefde 
vol bygestaan het. 

Die diepbedroefde eggenoot, F. J, 
Labuschagne, kinders, kleinkinders 
en agterkleinkinders. 

Giel, Joepie en kinders. 

Posbus 1045, Klerksdorp. 





HEUNES — Hermanus Christoffel. 
Dit het die liewe Heer behaag om 
van ons weg te neem deur die 
dood ons geliefde seun en broer op 
16 September 1967 in die ouderdom 
van 29 jaar. Ons berus. Wat die 
Here doen is goed. Ps. 116:1. 


Bedroefde ouers, broers en sus- 


ters. 
| — O.A. Heunes en familie. 
Bus 193, Nigel. Witkop, 












































SWANEPOEL — Johannes Jurie 
van Staden. Deur die dood is van 
my weggeneem my geliefde egge- 
noot op 18 Augustus 1967 na 'n 
lyding van twee maande waarvan 
die laaste nege dae smartlik was. 
Maar hy het sy las tevrede en ge- 
duldig gedra. Ons egverbintenis van 
44 jaar was baie gelukkig. Die 
laaste 17 jaar het hy onafgebroke as 
ouderling van die kerk te 'Tri- 
chardtsfontein gedien. 


Ons gun hom die rus waarna hy 
verlang het. Sy nagedagtenis sal 
vir ons 'n tere herinnering bly. 
Ges. 58:7. 


Sy bedroefde eggenote C. M. S.. 
Swanepoel, sy pleegkinders Manie, 
Rieta, Miempie, Herman en Hennie 
Swanepoel, peetkinders Jan, Poppie 
en Seuntjie Potgieter. 


Kerkstraat, 
Pk. Trichardt. 


DJ Sien langsaan 

die Here behaag om van ons weg | 
te neem op 15 Augustus 1967 my | 
dierbare eggenoot, ons vader en 
grootvader in die ouderdom van 76. 
jaar. 
Ons berus in die wil van die 
Here en dank ons hemelse Vader 
vir sy voorbeeldige lewe. 
Bedroefde eggenote, kinders en 
bleek 
ETE if M. C: Smit. 








om van my weg te neem my egge- 
noot op 7 Augustus 1967 in die ou- 


dom van 49 jaar. As familie dank 


geneem het. ,,Hy is die Here, laat 
Hom doen wat goed is in sy oë”. 


— Eggenote en moeder, S. J. 
Smith. ; 

Grootfontein, 
Pk. Kuilfontein, Oor Zeerust. 





SUTHERLAND — 
leemte in my lewe gebring het, 
maar ek berus my in Sy wil. 


ei ers. 








WILLEMSE — Hendrik Willem: 
Johannes. Dit het die Almagtige 
God van hemel en aarde behaag 


om van ons weg te neem my twee- 
de eggenoot, ons vader, stiefvader, 
grootvader en oorgrootvader in die 
ouderdom van 84 jaar, na `n siekbed 
van bykans twee jaar, na ''n be- 
roerte aanval, waarvan die laaste 
17 dae smartlik was. 


Ons treur oor sy heengaan, maar 
ons berus in die wil van die Here, 
en dank ons hemelse Vader vir `n 
lang en voorbeeldige lewe. 


Namens die bedroefde eggenote, 
kinders en kleinkinders en agter- 
kleinkinders: Willemse, Pienaar, 
Vorster en Fourie. 


' — G.H. Willemse. 
Standerton. 


GROBLER — Johannes Jakobus. 
Sag ontslaap op 19 September 1967 
my dierbare eggenoot in die ou- 
derdom van byna 46 jaar. 


Treurende eggenote M.. Grobler 
en kinders, en sy moeder. 


— D. Grobler. 


PIETERSE — Susarah Salmina Ca- 
trina. Onvergeetlik sal die aand 
van 9 September 1967 vir ons bly, 
toe die Heer van lewe en dood uit 
ons midde weggeneem het my dier- 
bare eggenote en ons moeder na 'n 
lang en bittere lyding. 


Ons treur oor haar heengaan, 
maar ons berus in die wil van ons 
hemelse Vader. 


Bedroefde eggenoot en kinders. 
Posbus. 84, 
Sannieshof. 








SMIT — Matthys Johannes. Dit het ' 


SMITH — ob Francois, 'en | 
PIENAAR — Isabella Frederika. ! 
Dit het die hemelse Vader behaag; 


derdom van 72 jaar, en my dogter | 
op 20 Augustus 1967 in die ouder- | 


ons Hom vir hulle wat Hy aan ons | 
gegee het en dat Hy hulle ook weer 







Louw Twee 
jaar van eensame verlange is verby | 
dat ek moes afskeid neem van my | 
dierbare eggenoot wat so 'n groot | 


Verlangende 'Trien, kinders en 





IN MEMORIAM 


In liefdevolle herinnering dink ons terug aan ons ontslape dier- 

bares wat ons vooruitgegaan het en nou rus van hulle arbeid. Ons 

mis hulle nog steeds, maar treur nie oor hulle soos die ander wat 

geen hoop het nie. Ons dank God vir wat hulle deur Sy genade 
beteken het. 



























JOUBERT — Francois Johannes. 


Met tere liefde dink ons terug aan 
die oggend van 14 November 1966 
toe van ons weggeneem is ons teer- 
beminde eggenoot, seun, broer in 
die ouderdom van 27 jaar na `n 
kort siekbed van een dag. Hy was 
'n getroue lid van Sondagskool en 
Jeug en het in die Kerkraad gedien 
as diaken. Al sy liefde en mooi 


dinge in sy lewe sal altyd vir ons 


'n soete ee bly. 





Dank aan almal wat ons in hier- 
die tyd van beproewing en rou so 
trou bygestaan het. Ps. 42 vers 3. 


Bedroefde eggenoot, pappa, mam- 
ma, broers en susters Joubert. 


Jack Hindonstraat 42, 
Pretoria-Noord. '. 


LABUSCHAGNE — Jan Hendrik 
(9. September 1892 — 25 Desember 
1955).. Met tere herinneringe dink 
ons terug aan ons geliefde eggenoot 
en vader wat ons vooruitgegaan 
het op kersdag 1955. 


Hoewel reeds 12 jaar verbyge- 
gaan het, word sy nagedagtenis, sy 
lewe en voorbeeld, steeds in dank- 
baarheid onthou. 


Verlangende eggenote, kinders en 
kleinkinders. 
—R. J. E. Labuschagne. 


Reitzstraat 32, 
Vrede. 


THEUNISSEN — Roelof Gerhardus 
Petrus (Oompie Piet). Jn tere 
herinnering aan my dierbare egge- 
noot en ons pappie en oupa wat 
plotseling van ons weggeneem is op 
19 Desember 1962. 
Vyf jaar van verlange is verby 
maar dit was die Heer se wil. se 
J. C. Theunissen. 


Prince Alfredstraat 661” 
Oueenstown. ad] | 


DJ Sien ook bladsy dd | 
































Bladsy 20 


DIE HERVORMER 


Desember 1967 








DIE VEEWAGTERS — 


Deur die Eeue 


In hierdie artikel val die klem nie 
op Europe of die glibberige en met 
sneeubedekte Alpe, of op Kanada of 
Australië, die land van die Merinos 
nie, ook nie soseer op Afrika, maar 
veral op Asië, die land van die By- 
belse skaapherders. 


Dawid het voor sy skape uitgeloop 
terwyl hulle hom gevolg het. 


As die skape rustig wei dan speel 
hy op sy harp en dig van sy mooi 
psalms om die lang ure om te kry. 


Dit gaan nie altyd so rustig nie, 
want nou die dag het `'n brullende 
leeu op hom afgestorm en by 'n ander 
geleentheid moet hy 'n beer van kant 
maak wat sy skape wou verskeur. 


Toe Jakob, Laban se skape vir een- 
en-twintig jaar opgepas het, het hy 
Laban by een geleentheid verwyt en 
gesê: ,,Bedags het die son my verbrand 
en snags het die koue my verteer”. 


Dit wys vir ons dat die lot van die 
veewagter nie altyd te beny is nie. 


Dit gebeur somtyds dat die vee- 
wagters vir myle vêr van hulle tuistes 
moet trek met hulle vee na water of 
beter weiveld. 


Hulle is nou nie meer tuis nie, maar 
by een van die veeposte. Toe Jakob 
vir Josef na sy broers gestuur het om 
te verneem hoe dit met hulle gaan, 
het hy na baie gesoek hulle by Dothan 
gevind. 


Vir `n man wat soos 'n prins groot 
geword het moes dit bitter swaar ge- 
wees het om skape op te pas. Sy 
voortvarende humeur moes hy nou be- 
dwing en afdaal na die hulpelose swak 
skaaplammetjie. 


Dit het met Moses gebeur, want hy 
moes vir veertig lange jare die skape 
van Jetro in die omgewing van Horeb 
oppas. Hy het die woestyn lewe soos 
min mense voor hom geken. 


Dit laaste wat ek hier wil vertel is 
van die herders in die velde van Betle- 
hem. Iets wat vir ons hier snaaks is, 
is dat die herders in die nag die wag- 
hou oor die skape. 


Hulle moes dit doen omdat van die 
skape kon afdwaal en deur jakkalse 
en honde verskeur kon word en verder 
moes ook teen diewe gewaak word. 


Daar word vertel dat President Kru- 


Hy loop ook nie voor die skape uit 






— deur H. C. Pieterse 


nie soos die herders van die Ooste nie, 
maar hy volg die vee. 


Die skaapwagter van die Ooste het 
'n lang en sterk stok gehad waarmee 
hy 'n vyand se kop te pletter kon 
slaan. Dan het hy sy slingervel gehad 
waarmee hy baie sekuur kon gooi en 
ook nog sy staf, `n lang stok van plus 
minus ses tot sewe voet, waarmee hy 
hom ook kan verdedig as hy aangeval 
word. Die staf het ook 'n haak op die 
voorpunt gehad waarmee hy die skape 
nader trek as dit nodig was. 


Hulle kommunikasiestelsel was uit- 
stekend in geval van die herders deur 
die vyand aangeval word. 


Dan het hulle ook nog `n diens aan 
die gewone mense bewys om hulle te 
waarsku van 'n vyand wat in aantog 
is. 


Verder was hulle fyn waarnemers 
van die hemelruim met sy miljoene 
sterre omdat hulle gewoonlik onder 
die blote hemel geslaap het. 


Party van die herders was geweldig 
ryk. Luister `n bietjie hoe ryk was 
Job. Hy het veertien duisend stuks 
kleinvee, ses duisend kamele, twee dui- 
Ene beeste en een duisennd esels ge- 

ad. 


In Midde - Afrika staan die Masai- 
veewagter vir ure op een been sonder 
om moeg te word as hy die vee oppas. 


Terloops dit is interessant om daar 
op te let wat onder rus, by verskillen- 


. de volke verstaan word. 


Hier staan die veewagter van Midde- 
Afrika vir ure op een been en rus. Die 
Bantoe rus op `n uitgeholde houtblok 
vir 'n kussing terwyl Jakob `n uitge- 
holde klip as kussing gebruik het. 


In die Ooste pas mans en somtyds 
selfs vrouens, as daar nie genoeg seuns 
is nie, die vee op, maar by die Bantoe 
is dit die werk van die seuns (base- 
mane) en hy bly dit totdat hy die 
iniasieskool deurloop het en nou is hy 
monna (man). 


Vir die vrouens en die meisies is 
die vee taboe en hulle kom nie naby 
die veekraal nie. 


'n Man by die Bantoe sal daar nooit 
aan dink om vee op te pas nie, omdat 


|.dit die werk van die seuns is. 


“ Hier by ons in die Republiek het 
'kampe en jakkalsdraad die probleem 


luopgelos sodat die veewagtertjie nie 


meer nodig is nie. 


Sou dit ook in Botswana, Lesoto, 
Swasiland en in die Ooste die geval 
wees, want tot onlangs nog het die 
Abessiniër in Noord-Afrika met sy 
paar kamele van die een moddergat na 
die ander getrek om weiding te vind. 





'N STREEP 
DEUR 'N 
SINODALE 
BESLUIT 


Die jongste vergadering van die 
sinode van die Geref. Kerke in Neder- 
land het `n manmoedige besluit ge- 
neem wat respek afdwing. Hulle het 
'n streep gehaal deur 'n besluit van 
die ,,berugte” sinode van Assen in 
1926, toe dr. Geelkerken en sy mee- 
standers geskors is omdat hulle 'n 
vraagteken geset het by Gen. 2 en 3 
in verband met die vraag of die slang 
met hoorbare menslike taal gespreek 
het. Hulle vraagtekens by hierdie 
Skrifgedeelte is deur die sinode des- 
tyds aangesien as ondermyning van 
die Skrifgesag. Hulle beswaar teen die 
sinode was dat die sinode eweveel ge- 
sag aan sy Bybelbeskouing as aan die 
Skrif self toeskryf. 


Dr. Geelkerken en sy vriende — as 
ek goed herinner was hulle ongeveer 
26 dominees en 'n paar duisend lid- 
mate — het toe die Geref. Kerke in 
Hersteld Verband gestig en later aan- 
gesluit by die Hervormde Kerk in 
Nederland. 


Die besluit van die sinode beskou 
ons as 'n waardige besluit 'n kerk 
van Christus waardig. Immers, ons 
maak almal foute, ook sinodes, maar 
dis .alleen iemand wat innerlik groot 
is en 'n kerk wat geloof en vertroue 
het, wat foute erken en bely. Ons 
wens die Geref. Kerke in Nederland 
geluk hiermee. 


Joh. Dreyer. 


EE EE EE EE 


; AANDAG 
ALLE PROSTAATKLIER LYERS 


Hier is 'n nuwe geneesmiddel vir 
; die prostaatklier. Onmiddellik ver- 
ligting en langdurend vir slegs 

i R2-90 


Regstreeks van 


MEV. R. MULLER, 
Krugerspos, 
Lydenburg. 

y verspil geen minuut nie, tog weet hy 
wanneer om `n halfuur uit te span. 
Hy bereken sy tyd in rand en sent 


maar mense meet hy aan ander waardes. 


Sy ondernemings groei groot in die land 
en sy besluite is raak. 
As hy oor geldsake praat, luister ander. 


Sanlam, Polchefstroom. 


Mnr. H. j. Coetzee, rekenmeester van Potchefstroom, bespreek sy 
lewensverstering mel mnr. G. Booysens, `n verteenwoordiger van 


Dink ons miskien dat ons hom 
en manne soos hy met lewensver- 
sekering kan vervang? 

Nee. 

Maar die uitbouing van sy Planne 
kan ons steun, Sy gesin se brood 
beskerm. 

En dit doen ons. 


SANLAM 


-lewensversekering 
dien deur beskerming 

ERNS EN PRET 


`N HOENDERHEN TOT VOORBEELD 


In die dertiger jare het ds. P. J. J. 
Venter, wat in meer as een Wes- 
Transvaalse gemeente sy spore die 
diepste getrap het, in Oos-Transvaal 
sy verskyning gemaak toe hy onder- 
getekende met nagmaal in die ge- 
meente Chrissiesmeer behulpsaam 
was. 


Die wêreld daar by Chrissiesmeer 
langs is `n skaapwêreld en daarom dun 
bewoon. Gevolglik was en is die ge- 
meente daar aan die klein kant en 
moes die gemeente gereeld aandag 
aan die finansies gee om al sy ver- 
pligtinge behoorlik na te kom. 


Die gemeentevergadering waarop 
verslag van die finansies gegee is was 
groot, soos dit in die ou goeie dae 
gebruiklik was toe daar met nagmaal- 
tye altyd `n plaat tente en waens op 
die kerkplein was. 


In die kerkraadsbanke het waardige, 
vroom manne in die beste sin van die 
woord gesit. Die ,,vaders” van die 
gemeente onder hulle was oom Hansie 
v.d. Linde, die voorleser en katkiseer- 
meester, oom Schalk Meyer, deftig en 
keurig, oom Marthinus Stoop met sy 

IN ONS KERKLIKE LEWE 


kenmerkende lang, grysbaard, en oom 
Martiens Bos, die skriba-kassier, almal 
ouderlinge en almal toegewyde man- 
ne in wie se harte die belange van 
die gemeente swaar geweeg het. Die 
bekendste onder die diakens was C. 
H. Buitendag, Stoffel van de Vyver, 
Hilgaard du Preez, H. Harmse en Wil- 
lem Ballot, troue, hoogstaande manne. 


Die kassier, die tenger oud-Neder- 
lander, Martiens Bos, het die begro- 
ting voorgedra, waarna vrae gestel is 
en bespreking gevolg het. Die voor- 
sitter van die vergadering moedig die 
lidmate toe aan dat elkeen getrou sy 
plig moet vervul en sy offers nie moet 
nalaat nie, want sonder offers en self- 
oorgawe en selfverloëning groei 'n 
Christenmens nie in die geloof nie. 


Dit was toe dat ds. Venter aan die 
voorsitter vra of hy ook ,,'n sentjie in 
die sakkie kan doen”. Op sy eie, 
tiperende wyse gaan die toesprakie 
toe gepaard met `n grappie soos hy dit 
alleen kan doen. Hy vertel toe: ,,Dit 
was in die jare na die tweede Vry- 
heidsoorlog. Die oorlog het ons uit- 
geroei en ons mense verarm, ook my 
eie ouers. My moeder kry toe 'n slim 
plan om die bydrae tot die predikant- 
salaris, soos die offers van die lidmate 








SIMBOOL 
VAN 'N 


toe dikwels genoem is, bymekaar te 
maak. Sy sê aan my vader: ,Sien jy 
daardie ou koekoekhen. Ek het be- 
sluit om al die eiers wat sy mag lê 
en al die kinders wat sy mag groot 
maak te verkoop vir ons twee se 
jaarlikse lidmaatskapsbydrae'. En, so 
vervolg ds. Venter toe verder, julle 
kan my glo, dat onder die seënende 
hand van die Here, die nodige elke 
jaar bymekaar gebring is. En so het 
dit jaar na jaar, vir baie jare aan- 
gehou en toe die ou koekoekhen einde- 
lik geen tand meer in haar bek gehad 
het nie, het sy dit tog nog reggekry. 


Joh. Dreyer. 





STOP SINUS -& 


BRONGITIS - VERSTOPPING 


Om die pyne en hoofpyn van sinusverstop- 
ping gou te verlig, drink MENDACO 
(Amerikaanse formule). Hierdie smaaklose 
wetenskaplike formule laat die dik taai 
slym wat die sinusse verstop, gou vloeibaar 
word en wegvloei. Die pyn verdwyn en u 
haal vry asem. MENDACO maak ook lug- 
pype skoon, stop asma en brongitis-aan- 
valle. Kry MENDACO by apteke. Slaap 
beter en herwin u energie. 


WAARDIGE BEGRAFNIS 


EN 


VOLLEDIGE BEGRAFNISVERSEKERING 


raadpleeg die telefoongids 
vir die adres van die AVBOB-kantoor 





naaste aan u geleë 

Ons en Ons Werk 


Met ,ons” bedoel ek bv. myself en 
julle, die jong lidmate van ons kerk 
— mense dus, wat alreeds ,,die goeie 
belydenis” van ons geloof in die Drie- 
enige God ,,voor baie getuies afgelê 
het”, soos `n Timotheiis van ouds. 


Hoe dink julle? Het ons werk iets 
te doen met ons geloof? Kan `n lui 
mens met sy werktraagheid volhard en 
nogtans `n goeie Christen wees? Is 
werk 'n kruis wat ons nou maar een- 
maal moët dra as 'n straf oor ons 
sonde, sodat 'n terugkeer na die sa- 
lige paradystyd veral daarin sou be- 
staan dat `n mens nie meer nodig sou 
hê om te werk nie? 


As ek luister na die manier waarop 
baie mense (miskien ook ons!) oor 
hulle werk praat, kry ek die indruk dat 
talle mense hulle werk bloot as `n 
vloek beskou. Daarom begin hulle 
eers lewe n4 vyfuur in die middag, as 
die werksure verby is! 


Kom ons kyk `n bietjie of die Boek 
van alle boeke, naamlik die Bybel, ons 
kan help om oor hierdie saak, naamlik 
ons werk en die manier waarop ons 
dit moet doen, meer helderheid te 
kry. 


Ons het gepraat van die paradys, 
daardie tuin waarin die eerste mense 
gewoon het toe alles tussen hulle en 
God nog in orde was. Ons dink ons 
ken daardie geskiedenis goed, maar 
het dit al julle aandag getrek dat 
Adam nie 'n leeglê bestaan daar ge- 
voer het nie? Inteendeel die mens se 
opdrag was van die begin af om die 
tuin te bewerk. Volgens Jesaja is 
dit die Here self wat die mense geleer 
het om die aarde te bewerk. In die 
paradys moes 'n mens werk! Deel van 
die paradystoestand was juis dat `n 
mens kon werk! 


(Dit is natuurlik so dat die mens se 
arbeid sedert die sondeval van Adam 
en Eva, met veel moeite en verdriet 
gepaard gaan — maar werk self is 
netso min `n vloek vir 'n mens as wat 
geboorteskenk 'n vloek is vir 'n ge- 
sonde en gelukkig getroude vrou.) 


Daar is baie redes waarom 'n mens 
behoort te werk. Ons noem kortliks 
'n paar redes: 


(1) Ons behoort te werk om deur 
middel van ons arbeid voorsiening te 
maak vir ons daaglikse lewensbehoef- 
tes: Hoewel ons as gelowiges op pad 
is na die hemelse vaderland waar spys 
en drank nie meer nodig sal wees vir 
die standhouding van ons liggame nie, 
is ons nou nog op die aarde. Hier het 
ons almal kos en klere en huisvesting 
nodig. Om hierdie dinge te kan ver- 


" Fr mag ons nie op ons naaste teer 


te steel of te bedel nie. Die 


Here sê mos vir ons deur middel van 
die Bybel: ,,Jy mag nie steel nie” (agt- 
ste gebod) en ,,Laat die een wat steel, 
nie meer steel nie; maar laat hom 
liewer arbei deur met sy hande te 
werk wat goed is, sodat hy iets kan 
hê om mee te deel aan die een wat 
gebrek het (Ef. 4:28). Hierby voeg ons 
nog net die woorde uit II Thes. 3:10b: 
,as iemand nie wil werk nie, moet hy 
ook nie eet nie”. 


(2) Dit het die alwyse God behaag 
om die mense nie soos los sandkorrels 
op die seestrand te skape, die een los 
van die ander nie. Ons het verant- 
woordelikhede teenoor ander mense 
wat saam met ons deur God op die 
aarde geplaas is. Ook verantwoordelik- 
heid in verband met hulle tydelike 
behoeftes. Ons dink hier aan die ver- 
antwoordelikheid van man en vrou vir 
mekaar, die van ouers teenoor hulle 
kinders en die van kinders teenoor 
hulle ouers. Uit die gelykenis van 
die Barmhartige Samaritaan kan ons 
sekerlik ook dit aflei dat ons mede- 
verantwoordelikheid vir die liggamlike 
welsyn van ander mense beslis nie be- 
perk is tot diie mense tot wie ons 
van nature aangetrokke voel nie. 


(3) In hoogste instansie moet ons 
werk omdat die werkende God ons 
Jesus (Christus tot kinders van God 
gemaak is, roep tot arbeid: direk in 
diens van die kerk én in die ,,wêreld- 
like” beroep waarin ons staan, hoewel 
ons werk in ,,die wêreld” en ons 
werk in die kerk in beginsel seker 
nie van mekaar geskei kan word nie. 
Albei soorte werk is gawes en op- 
dragte van God, onse Vader. 


Nou het ons by 'n ander belangrike 
saak gekom, naamlik die gesindheid 
waarmee ons ons werk doen. Wie van 
ons ken nie ons tye van vermoeidheid 
of verveeldheid vanweë ons daaglikse 
werk nie? Wie is so gelukkig dat hy 
kan sê hy vind al die aspekte van sy 
werk elke dag besielend interessant? 
Tog leer die Bybel ons dat selfs slawe 
hulle soos volg moet gedra: ,,Slawe, 
julle moet jul here na die vlees in 
alles gehoorsaam wees; nie met oë- 
diens soos mensebehaers nie, maar in 
eenvoudigheid van hart, omdat julle 
God vrees. 


En wat julle ook al doen, doen dit 
van harte soos vir die Here en nie vir 
mense nie, omdat julle weet dat julle 
van die Here die erfenis as vergelding 
sal ontvang, want julle dien die Here 
Christus. (Kol. 3:22 en 23). 


In die Bybel kom ons dit telkens 


teen dat die Here die Een is wat in 


die bres tree vir die mense wat deur 
ander uitgebuit word deur hulle bv. 
nie hulle regmatige loon te gee nie: 


ik 


,En Ek sal na julle aankom om straf- 
gerig te hou, en Ek sal `n haastige ge- 
tuie wees teen . . . die wat die dag- 
loner in sy loon, die weduwee en die 
wees verdruk” (Mal. 3:5). 


Wie egter meen dat hy geluk kan vind 
bloot deur korter werksure en hoër 
lone, stuur af op `n wrede ontnugte- 
ring. Om arbeidsvreugde te leer ken, 
is dit onder andere noodsaaklik dat 
ons ons werk sal doen in ,,die geloof 
“8 deur die liefde werk” (vgl. Gal. 
5:6). 


Hoewel daar so-iets is as genade- 
loon wat die barmhartige God aan sy 
getroue diensknegte en diensmaagde 
gee (vgl. Kort Begrip vraag en antw 
47), moet ons tog nie onder die mis- 
verstand verkeer dat ons deur ons 
pligsgetroue arbeid kan of moet mee- 
werk om ons saligheid te verdien nie. 
Jesus Christus en Hy alleen het vir 
ons die hemel verdien; ons nougesette 
pligsbetraging is maar net deel van 
ons dankbaarheid vir al die weldade 
wat om Christus ontwil ons deel 
word. 


God roep ons tot arbeid, dikwels 
moeisame arbeid, maar Hy is geen 
hartelose slawedrywer nie. Dieselfde 
God wat gesê het: ,,Ses dae moet jy 
arbeid en al jou werk doen” hy het ook 
gesê: ,maar die sewende dag is die 
sabbat van die HERE jou God; dan 
mag jy géén werk doen nie . .. 
Reeds hier op aarde gun die Here aan 
mens en dier tye van rus. Laat ons 
ook in hierdie opsig gehoorsaam en 
dus verstandig wees! 


Kan julle jul voorstel watter om- 
wenteling ten goede daar in ons ge- 
liefde vaderland en in .ons geliefde 
Nederduitsch Hervormde Kerk van 
Afrika sal kom as elkeen van ons ons 
verantwoordelikhede van harte sal 
dra, soos vir die Here, en nie vir 
mense nie? 


KOM ONS PROBEER! 


(Ds) J. J. Engelbrecht, jnr. 
Bloemfontein. 





STOP AAMBEIE 


EER SEE 
spesiale, antiseptiese bestanddele laat 
geer, geswelde weefsels gou krimp en 

beter voel. Dan kan u in gemak werk, 
ry, loop en sit. Beëindig u lyding van: ' 
nog. Koop CHINAROID by die spieels. 

DIÉ WIT PERDEKOMMANDO 


Na aanleiding van ons hoofartikel 
in hierdie uitgawe oor die engele as 
boodskappers van die geboorte van 
die Seun van Dawid in die stal van 
Betlehem vestig ons u aandag op 'n 
merkwaardige verhaal deur ene Al- 
fred Holland wat ons in die blaadjie 
,Een Nieuw (Geluid” gevind het, en 
wel oor die verskyning van engele in 
ons moderne tyd. Ons gee dit ver- 
taald weer. 


Die merkwaardige verhaal word 
vertel deur ene Kaptein Cecil Hay- 
wood, die stafoffisier van die lste 
korps van die Engelse Inligtingsdiens. 


Hy vertel dat, gedurende die eerste 
wêreldoorlog in Maart 1918, daar in 
die dorpie Bethune in Frankryk die 
eerste afdeling Portugese soldate van 
500 manskappe aangekom het in die 
voorste linie om die uitgeputte Engel- 
se soldate aldaar af te los. 


Die Duitse artillerie het met groot 
krag op die Portugese losgetrek en 
hulle weggemaai. Die klompie wat 
oorgebly het, het sonder wapens en 
uitrusting en heeltemal gedemoriliseer 
uit die frontlinie terug getrek en 'n 
gat in die verdediging oopgelaat waar- 
deur die vyand reeds begin het om 
op te ruk. Die situasie het baie be- 
denklik geword. 


Die oorlog teen Rusland was ge- 
eindig en Duitsland kon toe alle krag- 
te op die Weste rig. Ook die Engelse, 
wat agter die Portugese linie geleër 
was, het langsaam terug geval en 
reeds het die dorpie Bethune in die 
frontlinie geval. Die burgemeester het 
gevlug en kaptein Haywood het ont- 
dek dat selfs die polisie met hulle be- 
sittings in motors op die vlug geslaan 

het en die bevolking aan hulleself 
oorgelaat het . .. 


Na 'n kort rukkie terwyl die dorpie 
in puin geskiet is, het die merkwaar- 
dige feit gebeur, dat die bombarde- 
ment plotseling nie langer op die plek 
nie, maar op 'n randjie buite die dorp 
tereg kom, `n randjie waarop geen 
enkele boom en geen enkele huis ge- 
staan het nie, 'n heeltemal ope ter- 
rein dus. 


Die Engelse het die onbegryplike 
verskynsel met groot verbasing ge- 
volg. Hulle (die Duitsers) is ,,getik” 
merk 'n sersant toe op, waarop hy op- 
drag van die kaptein kry om self te 
gaan nagaan wat eintlik gaande is. 
Flyself volg die sersant toe `n rukkie 
later, maar op pad daarheen hou die 
bombardement skielik op en toe hy 
naby die sersant kom, hoor hy hom 
skreeu: ,,Hulle trek terug”. 


Inderdaad sien hulle toe dat 'n mag- 
tige formasie Duitse troepe plotseling 
gaan staan, breek en tenslotte op die 
vlug slaan. 'n Bevel om die vlugten- 


des te agtervolg om so moontlik ge- 
vangenes te maak, is met groot gees- 
drif opgevolg en inderdaad tref die 
Engelse die vlugtendes in so groot 
verwarring aan, dat sommige tot twin- 
tig gevange neem. Almal gee toe vry- 
wel dieselfde as rede vir die groot 
verwarring aan. Die relaas van 'n 
Duitse kaptein is deur kaptein Hay- 
wood letterlik soos volg weergegee: 
,Die bevel is gegee om in massafor- 
masie op te ruk, toe plotseling my 
luitenant opmerk: ,Herr Hauptman, 
kyk na die oop stuk grond agter 
Bethune. `n Brigade perderuiters kom 
daar uit die rook uit te voorskyn. Hulle 
lyk wel gek om teen ons sonder dek- 
king op te ruk. Ek veronderstel dat 
dit die perdekommande van een van 
hulle koloniale leërs is. Hulle is al- 
mal in wit geklee en hulle perde is 
ook almal wit”. 


,Dis snaaks”, antwoord die Duitse 
kaptein. ,Ek het nog mooit van 
Engelse perdekommandos in wit umi- 
forms gehoor nie, nie van koloniale 
en ook nie van ander nie. 'Trouens 
hulle veg reeds jare te voet en in 
kakie, nie in wit nie”. ,,Hulle is sig- 
baar genoeg”, antwoord my luitenant, 
,ons kanonne is al op hulle gerig, ons 
sal hulle in stukkies skiet”. ,,Een van 
die projektiele spat tussen die kavaterie 
uiteen, wat egter kalm in geslote forma- 
sie nader kom. Kort daarna begin ons 
masjiengeweervuur, terwyl die artil- 
lerie met verhoogde intensiteit aan- 
hou skiet. Maar geen man en geen 
perd val nie. Voortdurend kom huile 
nader, duidelik sigbaar in die volle 
daglig en `n paar tree voor hulle uit 
ry hulle aanvoeder, 'n pragtige figuur 
met goudblonde hare. Ondanks he- 
wige kanonvuur en gekonsentreerde 
masjiengeweervuur nader dit wit per- 
de-kommando, meedoënloos soos die 
noodlot, soos die aanswellende gety 
oor 'n sanderige vlak kuslyn. 


,Toe het 'n groot vrees ons plotse- 
ling oorval en ek het op die vlug 
geslaan. Ja, ek, `n offisier van die 
Prussiese garde het in paniek op die 
vlug geslaan en rondom my was hon- 
derde verskrikte manne, wat hulle 
wapens neergegooi en weg gehardloop 
het. . . . Ons is verslaan. Die Duitse 
leer is gebreek. Daar sal nog wel 
geveg word, maar ons het die oorlog 
verloor. Ons is deur die wit kavalerie 
verslaans Ek kan dit nie begryp nie 
. Ek kan die nie begryp nie ... 


,Ander gevangenes het ooreenstem- 
mende mededelinge gedoen. 


Nie een van die Engelse wat by 
Bethune was het iets van die openba- 
ring gesien nie. Al die getuienisse het 


van die kant van die vyand ge-. 


kom . .. 
,Toe het ek (Johannes) die hemel 







geopen gesien; en daar was `n wit 
perd, en Hy wat daarop sit, word ge- 
noem Getrou en Waaragtig, en Hy 
oordeel en voer oorlog in geregtig- 
heid . En die leërs van die hemel 
het Hom gevolg op wit perde, bekleed 
Dt me en fyn linne”. (Openb. 19: 





SLEGTE VEL? 


KRY V.S.A.-ONTDEKKING 


Velontsierings aan gesig of liggaam, ek- 
seem, puisies, rooi skurwe jeukende vel, 
seer jeukvoete kom gou reg met NIXO- 
DERM. Stop gejeuk in 'n kits. Antiseptiese 
aksie genees. Maak vel sag, glad, skoon. 
Vra aptekers om NIXODERM. Verlewen- 
dig u vel. Nuwe grootte slegs 20c. 

Grootste Koëperatiewe, Private 
en Staatverskaffers van 


ORGANIESE MISSTOWWE 
— bied aan — 


@ 95.62% LEO Dolomitiese 
Landboukalk.. 


@ 96.6% ALLESCA Super 
Kalsitiese LDk. 


@ Ru-kraalmis. 





ONS PRESTIGE 
U WAARBORG! 


Etlike treinvragte daagliks 
Geen (ed rosing 

Bladsy iv 


DIE HERVORMER 





Pyn se Moses .... 


OTTO se 


, VYF-AKSIE 
SENUWEE PYNPOEIERS 
Prys: 17ic. en 37lc. 


Nie net `n gewone Hoofpyn 
Poeier nie. 


Seker die enigste pynpoeier met vyf 
bestanddele en elkeen vir 'n sekere 
doel. 


Duisende word elke dag vervaardig 

en verkoop. Is u een van die ver- 

bruikers? Indien nie, probeer Otto's 

vir Hoofpyn, Jig, Rumatiek, Verkoue, 

Heupjig, Koorsagtigheid en enige 
ander pyn. 


Otto's verlig pyn binne enige oom- 

blikke. Otto's bring genesing aan en 

verban pyn. Otto's kalmeer en voed 

die senuwees. Otto's breek verkoue 
en koors. 





As daar nie pyn en moeilikheid in 
die wêreld was nie, sou alles uit pret 
bestaan het. Ongelukkig is die groot- 
ste vyand PYN. Die vyande van alles 
wat leef en asem haal. Ja. pyn wat 
genot vernietig, die lewe bemoei en 
swartgalligheid verwek en selfs kan 
lei tot senuweewrakke. Maar vra uself 
of dit nodig is in die moderne wêreld? 
Nee, slad nie! Hou net 'n pakkie Otto 
se poeiers byderhand, die vyfaksie 
poeier, wat pyn se moses bly, die 
senuwees kalmeer en lewenslustigheid 
verskaf. 





Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


in smaaklose Pil vorm, is dit 'n heel 
ander storie. Die Pille is saamgestel 
grotendeels uit die ekstrakte var 
Boegoe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met Otto se 
vyfaksie senuwee en pynpoeiers te 
gebruik. 

Dr. Collin se Pille 


Prys: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid. 
Vlekke voor die oë, 
Opgeblaasde gevoel, 
Tusteloosheid, 
Sooibrand, 

Geel gelaat. 


DIE OORSAAK: 


Lewer, Gal en Hardlywigheid. 

Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 





Terselfdertyd is gal vloeistof ook die 

natuurlike lakseermiddel en behoed- 

middel, dit verhoed die onnatuurlike 

vergaan van voedselware in die 
ingewande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas 
te reinig en u van die klagtes te 


verlos. Sterk lakseermiddels soos 
kasterolie, ens. is slegs tydelike ver- 
ligting. ' 


Vir oortollige gal, wat alles veroor- 
saak behalwe hardlywigheid. is die 
behandeling stadig maar seker. Dr. 
Collin se Pille. — Neem een pil drie 
keer per dag na ete vir 3-4 dae. Dan 
een pil soggens en saans vir 7 dae. 
Neem .elke pil saam met 'n glas vol 
water. ` Hardlywigheid kan verhoed 
word deur 6-8 glase water gedurende 
die dag te drink dan met slapenstyd 
een of twee Dr. Collin se Pille. 


Onthou Dr. Collin se Pille vir Lewer 
en Gal moeilikhede. 


OTTO se 
TIEMIE Stroop 


Prys: 25c. 
Die Kleinspan se Vriend 


Vir Hoes, Kroep, Verkoue, Koors, 

Kinkhoes en enige bors aandoeninge. 

Dié is seker die enigste 'Tiemie 

Stroop so bemark vir die gebruik van 
Babas en Kindertjies. 


Tiemie bevat die gesonde ontsmet- 
tingsmiddel naamlik ,,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
- te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
Otto se Tiemie Stroop is u heelveilig, 
vernaam as kinders vals verkoues het 
met tande kry. 


Dié middel is uitstekend vir Babas 
en Kinders tot 8-10 jaar en dit is 
smaakvol. 





Senuwees! Senuwees! 


DIE ALOMBEKENDE KLAGTE IN 
DIE MODERNE WÊRELD 


DIE ANTWOORD: 
Die Geurige Rooi Stroop! 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 

lusteloosheid, senuweeswakheid, sleg- 

te eetlus, bloedarmoede, slaaploosheid, 

moegheid, bewerigheid en 'n snaakse 
gevol op die maag. 


Wel. indien u so voel, is Otto se 
Senuwee en Versterkingsmiddel u 
enigste toevlug! 


Die Brein en Rugmurg is die hoof 
senustelsel. ,,Hulle voedsel is Tyk, 
skoon bloed”. Vanuit die ruggraat 
sprei die hele senuweestel, elk bedoel 
vir 'n sekere deel van die liggaam. 
Word een of ander senuwee gestoor 
of ooreis, dan volg die bovermelde 
kwale, gekenmerk deur die kort- 
gebondenheid. 


X 
Die toevlug — Otto se Senuwee en 
Versterkingsmiddel. 
DIE PRYS: 65e. 
vir 32 dosis. 


Weier a.u.b. plaasvervangers, dring aan op die egte met hierdie geregistreerde handelsmerk. Oral 





verkrygbaar of direk van Apteker. 

